
/o  ,  quod  mihi  incumbit ,  defungar  officio ,  publi¬ 
cas  hic  agere  gratias  V obis  ,  Praeceptores  Cla¬ 

S,  E .  Stratingh ,  maxime  Venerande!  pro  tot 
tantisque  erga  me  benevolentiae  documentis  et 
auxilio ,  mihi ,  semper ,  etiam  in  hac 

Dissertatione  conscribenda  praebuisti .  Horum  om¬ 
nium  recordatione  me  V obis  maxime  devinctum  , 
imparem  sentio  ,  vestra  in  me  collata  be¬ 
neficia  ,  m  f/wa  ratione ,  umquam  remune¬ 
rarer ,  Longam  et  laetam  adhuc  V obis  restare 

vitam ,  m  Academiae  gloriam  5  etiam  atque  etiam 

Omnino  etiam  V obis  3  i  iri  Clarissimi  J.  G, 
Ermerins  et  N.  Mvlder  !  quibus  tanta  debeo , 
gratum  obtestor  animum  pro  plurimis  amicitiae 

rensi . 

et  meas  pro  hisce  pias  gratias . 

V os  tandem  etiam  Commilitones  conjunctissimi 
et  Amici  !  ex  sincero  et  grato  animo  valedico ,  et 
opto ,  ut  omnia  V obis  prospere  succedant ,  ne¬ 
que  mei .  vestrum,  numquam  oblituri  3  sitis  im- 
memores e 


DISSERTATIO 

HISTORICO-MEDICA  INAUGURALIS 


DB 

MORBIS  EPIDEMICIS ,  QUI  IN  URBE  ET  REGI- 

*  t 

ONE  GRONINGANA  TRACTUQUE  FRISICO 
TICINO,  A  SAECULO  XIII  AD  SAECU¬ 
LI  XYIII  FINEM,  GRASSATI  SUNT. 


Momentosum  omnino  est  tum  doctrinae ,  cum 
arti  medicae ,  quae  adeo  experientia  aevorum  ni¬ 
tuntur  ,  ut  inquiramus  in  morbos ,  qui  a  pristi¬ 
nis  temporibus  nostris  in  regionibus  grassati  sunt. 
Talis  Epidemiarum  historia  multa  nos  docere 
valet  de  morborum  hisce  in  locis  maxime  familia¬ 
rium  et  frequentium  origine  et  natura ,  nec  non  de 
mutationibus ,  quas  subierunt ;  quae  omnia  adeo 
utilia ,  imo  necessaria  sunt  ad  accuratam  horum 
morborum  cognitionem  et  curationem ,  ita  ut  non  satis 
repeti  possint  praestantissima  de  morborum  epide- 
demicorum  studio  praecepta ,  quae  nobis  reliquit 
1 

Medicinae  Pater  Hippocrates  ,  aliique  recentiores 
seduli  Naturae  observatores  Huxhamus  ,  Sydenhamus 
etc. ,  tam  eximie  secuti  sunt.  Epidemiae  quippe 
temporibus  praeterlapsis  observatae  non  raro  exem¬ 
pla  praebent  admodum  fructuosa  hodierno  Medico , 
quorum  ope  similes  morbos  nunc  exortos  facilius 
cognoscere  et  curare  possit.  Ab  altera  vero  parte 
ipsa  morborum  cum  temporibus  variatio ,  cui  morbi 
epidemici  etiam  sunt  obnoxii ,  imo  cujusvis  Epide¬ 
miae  morborum ,  alias  similium ,  propria  Indoles  ipsum 
attentum  reddere  debet  et  circumspectum  in  appli¬ 
candis  iis  ?  quae  experientia  priscorum  temporum  pro¬ 
bavit  ,  ad  morbos  nostrae  aetatis. 

Si  consideremus  insignem  5  quam  inprimis  inco¬ 
larum  vivendi  ratio  in  nostra  patria  subiit  muta¬ 
tionem  ,  jam  concludere  licet ,  ideo  etiam  multos 

* 

morbos  indolem  aut  habitum  suum  mutavisse.  Illud 
autem  accuratius  indagare  sibi  proposuit  Olar.  Tkys- 
sen  (jam  ante  aliquot  annos  morte  praematura  arti 
studiisque  medicis  ereptus)  opere  suo  egregio ,  in  quo 
tradidit  morborum  patriae  historiam ,  ratione  simul 
habita  soli  naturae  et  incolarum  vivendi  generis  (1)  ; 
et  revera  non  parum  erga  nostram  patriam  de  scien- 

(i)  Sub  titulo ,  Geschiedkundige  hesehouwing  der  ziekten  in  de  Ne- 
d  eri  and  en ,  in  yerhand  met  de  gesteldheid  des  lands  en  de  leefwtjzd 
der  imvoneren ,  door  IL  F.  Thyssen  9  Amsterdam,  1824,  Primam 


*> 

tia  et  arte  medica  meritus  est  utilissimo  hoc,  qui 
omnino  desiderabatur ,  labore.  Multa  haec  no¬ 
bis  offert  historia ,  quae  scitu  non  solum  sunt  di¬ 
gnissima  ,  sed  nostros  morbos  omnino  illustrare  va¬ 
lent.  Ex  ea  revera  comperimus,  multos  morbos  in¬ 
dolem  et  faciem  mutavisse  ;  alios ,  qui  olim  frequen¬ 
tes  erant ,  nunc  rarius  occurrere ;  imo  nonnullos 
evanuisse,  quin  contra  novos  prodiisse.  Ita,  si  ad 
nonnullos  hujusmodi  morbos  attendamus,  patet,  ma¬ 
la  Scorbutica  a  primis  cognitis  temporibus  in  no¬ 
stra  patria ,  ob  soli  et  climatis  naturam ,  jam  en¬ 
demice  viguisse ,  at  cibi  rudioris  magis  animalis , 
inprimis  saliti  usu  eo  magis  ad  aevum  XVIII  usque 
increvisse ;  dein  vero  ,  aptiore  vivendi  et  alendi  mo¬ 
do  ,  inprimis  victu  vegetabili  uberiore ,  multum  de¬ 
crevisse.  Sic  Calculus ,  ex  abusu  vinorum  et  inpri- 


huic  operi  ansam  dedit  quaestio  hac  de  re  a  Societate  Harlemensi 
proposita ,  quae  uberiores  tulit  fructus ,  quam  quaesiverat  Societas  et 
praemio  ornare  sibi  proposuerat.  (Vid.  Thyssen,  0.  C.  praefat .)  Eo¬ 
dem  tempore  de  morbis  patriae  endemicis  egit  Doct.  M.  Dolleman  , 
Disquisitiones  historicae  de  plerisque  apud  Belgas  Septemtrionalcs 
Endemiis  mortis ,  4to.  Amst.  1824.  Epidemiarum  historiam  generalem 
jam  scripserat  inter  alios  F.  Schnurrer  ,  Chronik  der  Seuchen ,  Th.  II, 
Tiib.  1823,  et  J.  A.  F.  Ozanam  ,  Histoire  Mid.  generale  et  particu - 
litre  des  Maladies  Epidemiques  contagieuses  et  ipizootiques ,  qui  ant 
regni  en  Europe  depuis  les  temps  les  plus  reculis  jusqtfa  nosjours , 
T.  IV,  Paris  1817,  Edit,  altera  emend.  1835,  quod  opus  etiam  in 
linguam  Germanicam  translatum  et  auctum  est  a  Brandeis  ,  ut  de  aliis 
hujusmodi  operibus ,  singulares  regiones  spectantibus ,  taceam. 

mis  cerevisiarum  acidarum ,  multo  magis  familiaris 
fuit  praecedenti  aevo  ;  saltem  ab  eo  inde  tempore  , 
quo  haec  potulenta  cum  potulentis  aquosis  calidis 
diluentibus  et  spirituosis  mutata  sunt ,  valde  dimi¬ 
nutus  est.  Lepra  jam  prius  introducta  ,  seculo  XV 
hic  etiam  satis  vulgaris ,  denuo  seculo  XVI  patriam 
reliquit.  Lues  venerea  antea  ,  nisi  etiam  frequen- 
tior  ,  saltem  vehementior ,  quam  hodie ,  fuisse  videtur. 
Morbos  etiam  exanthematicos  acutos  in  genere ,  cura 
magis  congrua  mitiores,  et  inprimis  Variolas  cura 
prophylactica  rariores  evasisse  satis  probatur.  Con¬ 
tra  Scrophulam  et  Phthisim  cum  victu  tenui ,  inpri¬ 
mis  usu  tuberum  solani  esculenti  inter  pauperes 
nimio ,  nec  non  Podagram  et  Arthritidem  cum 
victu  ditiorum  magis  luxurioso ,  hac  nostra  aetate 
increvisse  non  negandum  est.  Morbi  etiam  ner¬ 
vosi  cum  sensibilitate  aucta ,  propter  morum  cultu¬ 
ram  nimiam  aut  potius  perversam  et  abusum  po¬ 
tuum  calidorum  ,  numero  aucti  sunt ;  dum  affectio- 

v  '  '•  " -  ;  '  .  -  -  *  * 

nes  Catarrhales  et  Rheumaticae  certo  certius ,  pro¬ 
pter  hanc  sensibilitatem  auctam  et  aeris  vicissitudi¬ 
nes  easdem ,  quoque  diminutae  non  sunt.  Porro 
docet  historia  Pestem ,  Febrem  putridam  et  alios  sin¬ 
gulares  morbos  malignos  antea  hisce  in  oris  saeviisse , 
qui  nunc  jam  dudum  illas  reliquerunt  ;  quin  hodie 
prorsus  fere  ignoti  habentur  ,  aut  aliis ,  uti  Typho, 


magis  locum  cesserunt ;  dum  Cholera  Asiatica  plane 
novi  morbi  praebuit  exemplum  recentissimum.  Inter 
omnia  vero  haec  abave  mala  Febres  inprimis  Inter¬ 
mittentes  in  nostris  patriae  oris  maritimis  paludosis  , 
lutosis ,  sedem  servarunt  stabilem ,  ita  ut  semper 
endemice  et  non  raro  epidemice  usque  ad  hoc  tem¬ 
pus  grassatae  sint.  Attamen  et  in  hisce ,  aeque  ac 
in  aliis  morbis,  quoties  grassarentur,  pro  constitutione 
inprimis  regnante  aliisque  rebus  circumstantibus , 
multa  insuper  obtinuit  varietas  ,  ita  ut  nunc  indolis 
essent  putridae ,  nunc  inflammatoriae ,  nervosae , 
rheumaticae,  etc. ;  et  hinc  explicanda  tam  diversa  si¬ 
milium  morborum  curandi  ratio ,  quam  Medici  in 
diversis  temporis  periodis  secuti  sunt ;  inde  repeten¬ 
da  tot  inter  se  discrepantia  et  sibi  succedentia  in 
disciplina  medica  systemata. 

Haec  sufficiant ,  ut  convincamur  de  utilitate  labo¬ 
ris  ,  cujus  Hoct.  Thyssen  primus  solida  jecit  funda¬ 
menta  ,  quibus  Historiae  morborum  indigenorum  ae¬ 
dificium  ulterius  exstrui  poterit.  Epidemiae ,  quae 
dein  rursus  nostram  patriam  invaserunt,  novam  huic 
Historiae  praebent  materiem.  Sed  etiam  certe  multa 
pristinorum  temporum  adhuc  hic  inde  latent ,  quae 
huic  contribuere  valent.  Ita  saltem  in  vetustis  hiij  us 
regionis  monumentis  aliisque  scriptis  nonnulla  passirn 
inveniuntur ,  quae  memoratu  digna  haberi  debent , 

nec  in  opere  Doct.  Thyssen  occurrunt.  Operae  ita¬ 
que  pretium  duxi ,  ut  ad  Dissertationem  conscriben¬ 
dam  ,  j  uvenilibus  viribus  parem ,  ea  quae  de  morbis 
Epidemicis,  in  urbe  et  regione  Groningana  tractu¬ 
que  Frisico  finitimo  olim  grassatis  ,  scitu  digna  et 
minus  cognita  eruere  possem ,  colligerem  et  paucis 
illustrarem  ad  horum  morborum  notitiam ,  quantum 
possit ,  augenuam  (2).  Omne  illud ,  quod  ad  hanc 
morborum  indigenorum  cognitionem  aliquid  conferre 
valeat,  non  inutile  nec  ingratum  esse  potest.  Quae¬ 
vis  praeterea  regio  suam  habet  morborum  historiam, 
quam  Medicos,  ibi  artem  exercentes,  prae  ceteris  co¬ 
gnoscere  oportet ,  ita  ut  omnino  de  industria  quoque 
nostra  tractari  mereatur.  Obscura  et  parca  sunt  qui¬ 
dem  etiam  plurima ,  quae  hac  de  re  vulgo  solum  ab 
historico ,  artis  medicae  imperito ,  adnotata  reperi- 
mus ;  densa  saepe  caligine  obtecti  ipsi  non  raro  se 
offerunt  morbi  pristinorum  temporum,  sed  eam  ob 
causam  eo  diligentius  omnia ,  quae  de  hisce  nos 
certiores  reddere  possint,  investigare  et  in  lucem 
proferre  oportet. 

Hunc  in  finem  ordinem  chronologicum  sequi  ap- 

K  '  ' 

",  j: 

(a)  Doct.  Joh.  Gout  jam  quidem  disseruit  eb  morbis  regioni  Gro - 
ningo-Omlmdieae  maxime  familiaribus  eorum  que  causis  praecipuis , 
1762,  Gron.,  sed  dc  Epidemiis  hic  grassatis  nullam  fecit  mentionem. 

tius  putavi,  quam,  uti  Ciar.  Thyssen  placuit,  sin¬ 
gulas  morborum  species  seorsum  pertractare.  Morbi 
enim  ,  de  quibus  hic  inprimis  sermo  erit ,  pertinent 
ad  febrium  classem ,  quae  antiquitus  vulgo  pestis 
nomine  communi  appellabantur ,  nec  satis  inter  se 
dignosci  possunt ,  ut  singulae  ad  hanc  illamve  speci¬ 
em  reducantur  et  suo  loco  describantur.  Magis  ideo 
conducit,  ut,  Epidemiis  juxta  temporis  ordinem  me¬ 
moratis  ,  dein  de  industria  in  genere  in  hasce  redeam 
et  explicem,  quae  talis  expositio  nos  de  morborum 
indigenorum  origine  et  natura  doceat. 

Neque  soli ,  climatis  et  incolarum  historiam  phy¬ 
sicam  praemittere  opus  censui ,  eo  minus ,  cum  ea , 
quae  hac  de  re  Olar.  Thyssen  satis  ample  praefatus 
est ,  in  genere  etiam  applicari  possint  ad  hanc  regi-r* 
onem  ;  attamen  non  omittam  in  Epidemiis  singulis 
enarrandis  ad  causas  naturales  aliasve  huc  spectantes 

A 

attendere  ,  sed  quantum  licet  eas  eruere  et  exponere 
conabor,  quippe  quae  praecipue  in  explicando  mor¬ 
borum  ortu  ac  natura  nobis  lucem  suppeditare  de¬ 
bent. 

1237,  Primam  Epidemiae  in  hacce  regione  Frisiaque  reli¬ 
qua  grassatae  mentionem  factam  offendimus  ad  annum 
1237  in  Chronicis  nostris  vetustis,  in  quibus  Emo  et 
Menco  coenobii  tunc  praeclari,  in  agri  Groningani  pago 
/i Verum  seu  Wierum  (hodie  Witte-TV ieruni)  siti,  Ab- 


J 

bates  ut  et  Auctor  anonymus,  qui  illud  opus  continua¬ 
vit  ?  Yiri  illius  aevi  doctrina  satis  insignes  multa  scitu  et 
fide  dignissima  de  hujus  regionis  ipsiusque  incolarum 
conditione  seculo  XIII  memoriae  prodiderunt  (3)^  Haec 
Epidemia  oriebatur  post  byemem  lenem  et  insequen 
tem ,  primo  humidam  et  frigidam  ,  sed  dein  fervidissi¬ 
mam  aestatem  ;  multos  afficiebat  homines,  varia  sub 
forma ,  sed  inprimis  vexabat  clericos ,  sub  forma 
febris  intermittentis  quartanae.  At  audiamus  ipsum 
Menconem,  de  hoc  morbo  ita  disserentem:  »  Anno 
»vero  » inquit”  1237  praecessit  hyems  calida  et  hu- 
» mida ,  et  in  hoc  distemperata ,  et  ideo  secutae 
»  fuerunt  infirmitates ......  Cum  ergo  sicut  prae- 

» diximus  lenis  praecessisset  hyems ,  quae  deberet 
» esse  potius  frigida  et  humida ,  aestas  vero  fuerit 
» horribiliter  humida  et  frigida  usque  ad  cal.  Aug. , 
» postea  successit  calor  et  siccitas  satis  immoderate 
» et  sic  fere  annus  totus  fuit  distemperatus  et  natu¬ 
rae  contrarius.  Unde  aer  corruptus  spirando  vel 
» edendo  perceptus  diversas  in  hominibus  generabat 
» infirmitates.  Secundum  Physicos  enim  malus  odor 
» pius  nocet,  quam  mala  diaeta.  Et  sic  varia  febris 
» vexabat  ubique  homines ,  et  maxime  religiosos  in- 
»  vasit  quartana  febris.  Quotiens  enim  febris  crebes- 


(3)  Prostant  in  A,  Matthaei  Vet,  aevi  Anal,  T.  II. 

»  cit ,  in  religiosis  maxime  dominatur ,  forte  propter 
» diaetae  frigiditatem,  vel  potius,  quod  filios,  quos 
» diligit ,  Deus  punit ,  et  flagellat  omnem  filium  , 
» quem  recipit.  Lues  etiam  in  linguis  et  ungulis 
» equorum  exorta  est.  Sed  per  sanguinis  minutio- 
»  nem  sub  lingua  et  super  ungulis  convaluerunt.  Om- 
» nia  fere  semina  degenerarunt ,  foennm  habundavit 
» propter  irriguum.  Autumpno  itaque  prolabente 
» cum  varia  febris  vexaret  religiosos ,  in  tantum , 
»  ut  per  totam  Frisiam  vix  sufficerent  sani  ministrare 
»  infirmis  ,  nec  etiam  infirmitoria  caperent  infirmos  , 
»  eodem  tempore  Reverendus  pater  Emo  piae  recorda- 
» tionis  et  clarissimae  opinionis  apud  omnes  religiosos 
»et  seculares  sane  sapientes  typo  febrium  correptus 
» circa  festum  omnium  Sanctorum  paulatim  coepit 
» languescere  ,  et  ex  abstinentia  ciborum  ,  quae  fir- 
» mum  est ,  ut  dicit  Hippocrates ,  contra  febrium 
»  discrasiam  remedium  ,  deficere  ,  et  colorem  vultus , 
» quem  naturaliter  habebat  rubicundum ,  mutare 
»  ac  toto  corpore  attenuari.  Attamen  quamvis  febre 
»  exardescente  et  vires  dissipante  jam  deficeret ,  vi- 
»gorem  tamen  animi  et  constantiam  mentis  felix 
» contemplatio  coelestium ,  et  provida  sollicitudo 
» temporalium  ,  et  vigilans  cura  animarum  conforta- 
»  bat ,  in  tantum ,  ut  raro  his  diebus ,  quibus  ipsum 
» febrilis  ardor  exurebat ,  post  praeambuli  frigoris 

» incommoda  lecto  decumberet ,  sed  nunc  infirmos 
»  visitans ,  nunc  in  claustro  constitutos  verbo  et  ex- 
»emplo  confortans  et  animam  sicut  verus  Pastor  de- 
»  ambulabat  (4).” 

Haec  febris ,  qua  Abbas  Emo  laboravit  et  tandem 
viribus  exhaustis  succubuit ,  descriptio  imaginem  no¬ 
bis  offert  morbi  hucdum  satis  vulgaris ,  probatque 
omnino ,  febrem  intermittentem  tunc  temporis  aeque 
minus  ac  nunc  morbum  ignotum  aut  novum ,  sed 
potius  familiarem  endemicum  fuisse,  exortum  et  prae¬ 
ter  modum  grassatum,  uti  admodum  verosimile  est, 
etiam  secundum  Auctoris  opinionem,  ex  soli  effluviis 
noxiis ,  propter  tempestatem ,  primo  h umidam  et 
frigidam ,  at  dein  ardentem  et  siccam  ,  solito  copio¬ 
sius  emanatis.  Quae  de  Epidemia  febris  intermittentis 
ejusque  ex  effluviis  paludosis  origine  notata  attentione 
satis  digna  mihi  videntur ,  quoniam  apud  Clar.  Thyssen 
de  hac  febre  ipsiusque  fonte  probabili  non  prius  men¬ 
tionem  factam  invenimus,  quam  anno  1556,  auctore 
Foresto(5).  Illam  itaque  non  prius  offendi,  magis 
scriptorum ,  quam  morbi  raritati  tribuendum  erit. 
Aeque  ac  ager  Romanus,  ex  soli  natura,  tam  priscis, 


(4)  Vid  Matthaei  Anal.  T,  IL  p.  111  ,  112.  Conf.  N.  Westen- 
dorp  ,  Jaarboek  van  en  voor  de  Prov .  Groningen ,  St.  I ,  p.  297. 

(5)  0.  C.  p.  113. 


quam  hodiernis  Romanis  febrium  frequentia  infestus 
fuit ,  ita  etiam  nostra  regio  maritima  ,  lutosa  ,  palu¬ 
dosa  non  minus  olim  ,  quam  hodie  tales  produxerit. 

Notandum  edam  est ,  in  hac  Epidemia  simul  luem 
apud  equos  in  linguis  et  ungulis  observatam  esse , 
quae  forsan  ejusdem  erat  naturae ,  ac  jam  pridem 
ad  annum  1227  (6)  ab  Ejioxe  ,  at  nulla  comitatam 
Epidemia  ,  sub  nomine  putrescendae  harum  parti¬ 
um  ,  quae  sanguine  fuso  super  ungulam  sanabatur , 
descriptam  invenimus.  Hic  morbus  forte  similis  erat 
ac  hodie  sub  nomine  tongblaar  et  klaauwzeer  co¬ 
gnitus  est  et  inprimis  inter  boves  nonnunquam  epide¬ 
mice  grassatur  ,  ita  ut  posterius  malum  priori  acce¬ 
dere  soleat,  et  etiam  simili  modo,  in  primo  inflamma¬ 
tionis  stadio,  sanguinis  missione  in  pede  super  un¬ 
gulas  curatur  (7). 

Tales  aliosve  morbos  inter  animalia  domestica  jam 
olim  non  raros  fuisse  ex  eodem  Chronico  patet , 
ad  annos  1193  et  1206(8),  dum  mox  ad  annum 
1250,  et  dein  ad  annum  1272  ,  sermo  est  de  epi- 


(6)  Non  anno  1226  ,  uti  habet  Westendorp  ,  0.  C.  I  ,  p.  272. 
Vid.  Matthaei  Anal.  II.  p.  87. 

(7)  Vid.  Handboek  der  Genees-  en  Ferloskunde  van  het  Vee  enz . 
dw/  A.  Numan  ,  bl.  3 ,  269 ,  302  et  306. 


(8)  Matthaei  Anal .  II.  p.  90. 

zootia  inter  oves ,  quae  jam  tunc  per  septem  annos 
duraverat. 

1250.  In  eodem  Chronico  ad  annum  1250  sub  pestis  ti- 
tulo  memoratur  morbus  epidemicus ,  qui  inp ri¬ 
mis  regionem  Groninganam  afflixisse  videtur  post 
repetitas  maris  inundationes  anni  1246 ,  1248  et 
gravem  praesertim  1249  ,  ac  insecutam  frumenti  et 
pabuli  inopiam ,  unde  tanta  pecudum  multitudo  mo¬ 
riebatur  ,  ut  animalia  mortua  jacerent  in  agris  et  ibi 
putrescerent ,  cui  rei  non  parum  favebat  aestas  fer¬ 
vida  hujus  anni ,  et  ex  qua  cadaverum  animalium  pu¬ 
tredine  morbus  nisi  originem  ,  saltem  tam  malignam 
indolem  contraxisse  videtur.  Sed  ut  melius  judici¬ 
um  de  hoc  morbo  ferri  possit ,  hic  iterum  adducam 
ejusdem  Antistitis  W erumani  verba  ,  quae  simul  nos 
certiores  reddere  valent  de  opinionibus  hac  de  re  tunc 
temporis  vigentibus ,  in  quibus  clerici ,  inprimis 
monachi ,  solummodo  aliqua  doctrina  erant  im¬ 
buti  et  etiam  medicinam  colebant  et  exercebant , 
quemadmodum  Vir  noster  hac  in  arte  et  scientia 
non  imperitum  se  esse  probavit. 

Postquam  itaque  Menco  locutus  est  de  gravi  ite¬ 
rata  inundatione  anni  1249  et  secuta  ex  inopia  fru¬ 
menti  et  pabuli  pecudum  pestilentia ,  ita  pergit  : 
»  Anno  Domini  1250  similiter  prior  pars  aestatis  fuit 
» nimis  sicca  ,  et  pestilentia  animalium  increvit ,  et 

»  fere  omnia  pecora  Silvanorum  (9) ,  quae  fuerunt 
»  priori  anno  residua,  vel  ex  novo  aliis  jam  mortuis 
»  empta ,  moriebantur  ,  et  in  calore  aestivo  corpora 
» mortuorum  animalium  computrescebant ,  et  fuit 
» ibi  foetor  intolerabilis  ,  de  quo  etiam  homines  cor¬ 
rumpebantur ,  quia,  ut  dicit  Galenus,  plus  inficit 
» aer  corruptus ,  quam  etiam  cibi  corrupti.  Alia 
»  etiam  pestis  in  Sylvis  in  homines  consurrexit ,  quod 
»  quaedam  gutta  venenosa  oriebatur  inter  carnem  et 
» cutem  primo  ad  quantitatem  glandis  quercini ,  et 
» credebant  homines  esse  punctionem  alicujus  vene- 
»nosi  volatilis.  Sed  qui  diligentius  examinabant,  di- 
»  xerunt ,  quod  aliquot  diebus  antequam  erumperet , 
» poterant  sentire  distemperantiam ,  quae  quasi  de- 
»  ambulabat  per  corpus  quaerens  sibi  exitum  ,  et  sae- 
»  pius  circa  collum  super  scapulas  erupit.  Cui  autem 
» cito  abscindebatur  primo  die  ,  et  locus  ferro  adu- 
»  rebatur  ,  poterat  convalescere.  Alioquin  infra  (i.  e. 
» intra)  septem  dies  moriebatur ,  vix  paucis  inde  con¬ 
calescentibus  sine  chirurgia.  Forte  ex  corrupto 
»  aere  ,  vel  aliqua  venenosa  materia.  In  his  qui  ha- 
» bebant  humores  corruptione  habiles ,  in  calore  ad 
» exteriora  trahebatur .  Utrum  autem  haec 

(9)  Per  hos  intelligit  Menco  incolas  Sylvarum ,  i.  e.  locorum  syl- 
vestrium ,  praecipue  tractus  Fivelgonici ,  quae  adhuc  vulgo  de  Woud - 
strek.cn ,  aeque  ac  incolae  Woldjers ,  Woudlieden  vocantur. 

1 

.  \ 


»  pestis  fuerit  ex  aere  corrupto  de  cadaveribus  pe- 
»  eorum  in  Sylvis  putrescentibus  ad  solem ,  vel  cibis 
» corruptis ,  vel  quod  credibilius  est  ex  divino  fla* 
» gello ,  Deo  relinquimus .....  Haec  autem  ideo 
»  interposuimus  ,  ut  si ,  quod  absit ,  unquam  in  fu  - 
» turis  temporibus  talis  pestilentia  ingrueret ,  maxime 
» tempore  aestivo  corpora  talia  profundo  terrae  in- 
»  fodiantur ,  ne  aerem  corrumpant  ,  et  hominibus  ac 
»  pecoribus  pestem  inferant”  (10). 

Yariae  itaque  hic  causae  conspirabant  ad  mor¬ 
bum  gravem  in  hac  regione  provocandum.  Primum 
inundatio  oceani  per  loca  maritima ,  tum  aestas 
sicca  fervidaque  et,  durante  hac,  putredo  animalis  in 
aliis  locis ,  unde  non  solum  illic  effluvia  paludosa  ex 
solo  argilloso  aqua  marina  imbuto ,  sed  simul  eti¬ 
am  hic  effluvia  animalia  copiose  formari  debuerant. 
Nihil  mirum  hinc  ,  non  modo  febrem  intermittentem  , 
uti  in  praecedente  Epidemia ,  sed  aliam  mali¬ 
gnam  ,  forsan  putridam  exortam  fuisse.  Dubito  enim , 
morbum  pro  peste  esse  salutandum ,  ne  quidem  illam 
aegritudinem  lethalem  ,  quae  gutta  sic  dicta  venenosa 
super  scapulas  notata  Sylvanos  affecit.  Hanc  autem 
guttam  non  pro  anthrace  pestilentiali,  sed  potius  pro 


(io)  Matthaei  Anal.  II.  p.  15 1  seq.  Conf.  Ubbo  Emmius  Rer. 
Frisie.  Histor.  p.  150.  Westendorp  O.  C.  I.,  31 1,  313.  Tegenw , 
St  a  at  van  Stad  en  Lande ,  D.  J. ,  bl,  69  seq. 

anthrace  ,  seu  carbunculo  maligno  haberem ,  qualis 
non  raro  febres  putridas  comitari  et  in  epizootiis, 
ex  esu  et  contactu  carnis  vel  cutis  animalium  si¬ 
mili  pustula  maligna  aliove  morbo  contagioso  mortu¬ 
orum  ,  cum  hominibus  communicari  ,  et  in  non¬ 
nullis  regionibus ,  uti  Hungaria  et  Polonia ,  ex  iis¬ 
dem  causis  vel  epidemice  grassari  solet.  In  hac  hu¬ 
jusmodi  pustulae  malignae  specie  unica  quoque  me¬ 
dela  habetur  excisio  (ii). 

Non  possum  non  hic  etiam  animadvertere ,  ipsum 
Menconem  ab  una  parte  non  praetermittere  po¬ 
tuisse  ,  quin  in  religionis  aut  potius  in  clericorum 
gratiam  profiteatur  et  moneat  populum  Frisiae  li¬ 
berum  et  minus ,  quam  clericis  placeret ,  hisce  obe- 
dientem  et  indulgentem ,  primum  hujus  morbi  au¬ 
ctorem  esse  agnoscendum  Deum ,  populi  peccata 
punientem ;  —  tamen  ab  altera  parte  recte  per¬ 
spicere  et  indicare ,  putredinem  amimalium  mor¬ 
tuorum  insepultorum  proximam  et  praecipuam  fuisse 
morbi  causam ,  quare  addat  monitum  utilissimum , 
si  in  posterum  similis  inter  pecudes  accideret  lues  , 
cadavera  profunde  esse  infodienda. 

Anno  1272  iterum  legitur  in  iisdem  Annalibus  de 
fame  gravissima  in  Frisia  et  Westphalia  oborta  et 


(ii)  Vid.  A.  G.  Richter,  Spec.  Theraple ,  B.  VI ,  p.  343,  355* 

hominibus  muiti§  iethali ,  ita  ut  quidam  subito  mo~ 
rirentur.  Licet  itaque  non  epidemiam  provocavisse 

i 

videatur  ,  tamen  non  abs  re  duxi  hanc  calamitatem 
hic  quoque  verbis  paullo  contractis  Menconis  Abba¬ 
tis  tradere ,  cum  non  solum  multam  spargant  lucem 
in  populi  patriaeque  illis  temporibus  statum ,  sed 
etiam,  ex  comparatione  cum  praecedentis  aliarumque 
Epidemiarum  causis,  de  harum  primario  fonte  nos 
certiores  reddere  queant.  » Eodem  anno  (1272),” 
ita  ait  Menco  ,  » fuit  maxima  fames  in  Frisia ,  et 
»  per  totam  Westphaliam  ,  et  mortalitas  ovium.  Mul- 
» ta  enim  Frisonibus  et  maxime  Orientalibus  a  Fi- 
»velgonia  usque  ad  Orientem  eo  anno  ad  augmen- 
» tum  famis  accesserunt  incommoda.  Primo  quia 
» per  peregrinos  (i.  e.  cruce  signatos ,  qui  in  ter- 
»  ram  Sanctam  hujus  expugnandi  causa  abierant)  terra 
»  fuit  evacuata  argento.  Secundo  ,  quia  propter  ni- 
»miam  pluviam  per  quatuor  annos  nimis  modicum 
» creverat  frumentum ,  et  maxime  in  Silvis ,  ubi 
» aliis  temporibus  solebat  abundare ,  aut  etiam  in 
>>  Threntia ,  nec  secus  Emesam ,  nec  alicubi ,  ad 
»  emendum  inveniebatur ,  nisi  in  Dacia  et  Slavia  . . . . 
»  Tertio  ,  quia  in  odium  Emesgonum  et  Rheydensium 
» propter  suam  inobedientiam  Dominus  Episcopus 
»  (Monasteriensis)  nundinas  secus  Emesam  interdixe- 
rat ,  et  ita  Frisones  non  poterant  pecora  vendere , 

» nec  necessaria  comparare  cum  butyro ,  caseis  <,  et 
» equis ,  cum  pecuniam  non  haberent ,  nec  cum 
» aliis  rebus  possent  habere.  Et  illi  de  Dacia  et 
» Slavia  pecora  eorum  et  similia  non  curabant ,  sed 
» solam  pecuniam  sitiebant.  Insuper  Judices  eorum 
» in  quibuslibet  civitatibus  interdixerunt,  ne  frumenta 
»de  terris  illis  deportarentur.  Et  sic  mercatores 
» tardaverunt ,  donec  ab  ipsis  Judicibus  mediante 

»  pecunia  quasi  secundo  emerentur .  Quarto  , 

» etiam  aucta  est  penuria,  quod  jam  septem  annis 
» de  loco  ad  locum  serpserat  pestilentia  pecorum , 
» et  plurima  moriebantur.  His  vero  duobus  annis 
» fere  ubique  moriebantur  oves ,  et  ideo  non  po- 
» terant  homines  lacticiniis  famem  sublevare ,  sicut 
»  quandoque  solebant ,  et  sic  taptum  fuit  fames  ag- 
» gravata ,  quod  modius  magnus  ad  tempus  circa 
» Penthecostem  vendebatur  pro  XVIII  solidis  ster- 
» lingorum  paratorum  denariorum  ad  manum ,  in 
» Menterawalda  ( Wold-Oldambt )  unus  modius  pro 

» IV  marcis  sterlingorum  ad  inducias  anni . . . 

» Praedia  autem  eo  tempore  quasi  nullius  erant 
» pretii ,  maxime  in  locis  humilibus ,  ut  in  Walter- 
» sum ,  et  eorum  confiniis  propter  subversionem  ave- 
» nae ,  nec  inveniebantur  emptores  propter  defe- 
»  ctum  pecuniae.  Ideo  tantum  invaluit  fames ,  quod 
» multi  moriebantur  fame*  Et  plurimi  erant  mori- 
2 


18 


v 

» turi ,  si  claustrales  eis  non  subvenissent .  In 

» hac  caristia  plurimum  angustiati  fuerunt  Silvani , 
»  et  maxime  in  Astawalda  et  in  Broke  {Noord-  et 

»  Zuid-broek )  propter  humiditatem  agrorum ,  et  ideo 

% 

» non  pauci  confugerunt  ad  villas  ,  quidam  mendi- 
»  cando  ,  quidam  et  quasi  pro  solo  victu  serviendo , 

i 

» qui  prius  habebant  proprios  agros  colendos ,  quia 
»  cum  Silvanis  non  prosperatur  siligo  ,  nec  ad  pecora , 

\  '  *  'i*'  '  '  '■  t 

»nec  ad  lacticinia  habent  refugium.  Multi  etiam 

;  M 

.5.  i  i 

» tam  de  Frisia  quam  de  Threntia  patriam  exierant, 

*  ■  'fi,  i  , 

»  sperantes  sic  alicubi  meliorem  invenire  sustentatio- 
»nem.  Nonnulli  et  de  urtica,  et  tribulis,  et  lolio 

-  '  '  V  ■  ' 

>>  miseram  vitam  utcunque  sustentabant ,  maxime 
»de  lanceola  et  sude  (11),  quia  Dominus,  qui  in 
» ira  sua  non  solet  nimis  oblivisci ,  saepius  in  caris 
»  annis  permittit  lanceolam  in  pratis ,  pisces  in  ma- 
»ri,  et  praecipue  conchylia  Menarum  plus  solito 
»habundare.  Sed  in  illa  aestate  paulo  melius  pro- 
» sperata  fuit  annona ,  licet  everteret  pluvia  pluri- 
»mum  agriculturam,  quia  eo  anno  ad  cathedram 
>>  Petri  (22  Februarii)  coeperunt  homines  arare ,  et 
>> seminare,  et  ideo  competenter  fuit  prosperatum. 


(ii)  In  het  Cruidthoeck  Remberti  Dodonaei,  volgens  zijne  laetste 
ycrbeteringhe ,  met  bijvoegzels  enz. ,  te  Antwerpen  bij  Balthasar 
Moretus,  1644,  fol.  149,  secundum  translatorem  Plantago  maritima 
in  Frisia  hodierna  zuyde  nominatur. 

» Postmodum  circa  Gregorii  cum  tjiti^sima  est  agri- 
»  cultura ,  increvit  pluvia ,  et  fere  per  septem  heb- 
»  domades.  Et  tunc  quidquid  projectum  fuit  in  lu- 
» tosos  agros ,  modicum  fructum  attulit  seminanti , 
»et  sic  primae  sationis  fructus  melius  fuerunt  prq- 
» sperati.  Eodem  anno  in  autumno  coepit  oriri  hq- 
»  minum  mortalitas ,  et  quidam  etiam  subitanea  mor- 
» te  moriebantur  (12).” 

Ex  hisce  videmus,  non  obstante  famis  inter  hop^i- 
mines  saevientis  gravitate ,  funestos  effectus  nqn 
comparari  posse  cum  Epidemia  lethifera  anni  1250, 
.quando  non  adeo  fames  homines ,  quam  pabuli 
inopia  pecus  pressit.  Sed  neque,  uti  in  hac,  in¬ 
undatio  maris  praecesserat  ,  nec  fuit  aestas  sicca 
fervida ,  neque  tanta  talisque  strages  peporis  acci- 

m 

dit ,  ut  inde  putredo  animalis  oriretur,  quae  per 
aerem  'homines  inficeret. 

1280.  Ad  annum  1280  in  Anonymi  continuatione  (13) 
morbus  memoratur,  qui  sacerdotibus  maxime  le- 
thalis  fuit,  ita  ut  intra  quindecim  septimanas 


(12)  Matthaei  Anal.  p.  186  seqq.  Conf.  Ubbo  Emmius  o.  c.  p« 
170.  Westendorp  0.  c.  I.  p.  356  seqq. 

(13)  Matthaei  Anal.  II,  p.  194.  Westendorp  haec  habet  ad  an¬ 
num  1283 ,  sed ,  etsi  de  Anonymi  justa  anni  indicatione  dubitandum, 
tamen  non  annus  1283 ,  potius  1284  substituendus  videtur,  Conf. 
Nota  ad*  Matthaei  Anal.  p.  193* 


2* 


20 


42  obierint ;  praecesserat  hyems  humida  et  plu¬ 
viae  abundantes  agros  inundaverant.  Talia  enim  ha¬ 
bet:  »  Anno  eodem  (1280)  fuit  hyems  humida,  et 
»  cataractibus  apertis  recens  aqua  superabundavit ,  et 
» superexspatiata  est  plana  terrae  in  tantum ,  quod 
»  homines  prudentes  assererent  infra  quinquaginta  an- 
» nos  numquam  sic  aquam  pluvialem  increvisse. 
» Pestilentia  autem  eodem  anno  sacerdotum  maxima, 
»nam  infra  XY  septimanas  quadraginta  duo  morie- 
»  bantur.” 

Ex  causa  hic  praegressa,  scilicet  aquae  dulcis  in¬ 
undatione,  et  quia  morbus  praesertim  clericos  in¬ 
gruit  ,  qui  prae  ceteris ,  teste  Mencone  ,  febre  inter¬ 
mittente  laborare  solebant ,  illum  hujusmodi  fuisse 
naturae  cogitare  licet. 

1315»  Multo  gravior  erat  Epidemia,  quae  anno  1315 
etiam  extra  patriam  saeviit ,  sed  Frisicas  imprimis 
oras  depopulavit.  A  calendis  Maji  incipiens  et  totos 
durans  menses  pluvia  inundatione  agros  consitos  ita 
corrupit ,  ne  quid  maturescere  posset.  Hinc  pergra¬ 
vis  ,  et  quantum  nulla  fere  hominum  memoria  nove¬ 
rat  ,  consecuta  annonae  inopia  omnem  Frisiam  po¬ 
pulosque  vicinos  pressit.  Eam  porro  comitata  pestis 
tam  vehemens  et  saeva,  ut  ejus  vi  tertiam  mortali¬ 
um  partem  periisse  in  hoc  oceani  littore  totaque 
adeo  Europa  a  bonis  auctoribus,  uti  testatur  XJbbq 

Emimus  (14),  proditum  sit.  Ita  Coloniae  ad  jRhe- 
num  30,000,  Moguntiae  16,000,  Argentinae  13,000 
hominum  absumpta  esse  in  Commentariis  earum  Ci¬ 
vitatum  annotatum  reperit.  Tristissima  porro  lectu 
sunt ,  quae  de  hac  calamitate ,  a  Clar.  Thyssen  vix 
memorata,  apud  alios  scriptores  Frisicos,  Winse- 
mium  ,  Schotanum  etc.  enarrata  offendimus ,  attamen 
repetere  nolo ,  cum  nos  de  natura  morbi  certiores 
non  reddant  (15).  Satis  tamen  ex  allatis  patere  vi¬ 
detur  ,  morbum  veram  fuisse  pestem  ,  etsi  non  indi¬ 
genam,  sed  introductam  et  in  hisce  locis  fame  et  in¬ 
opia  maxime  sustentatam. 

Hoc  utique  confirmatur  Historicorum  testimoniis , 
pestem  ab  initio  usque  ad  medium  seculi  decimi 
quarti  passim  in  Europa  observatam  fuisse.  Omnium 
tamen  atrocissima  fuit,  quae  ab  anno  1346 — 1352 
sub  nomine  vario,  imprimis  pestis  seu  mortis  ni¬ 
grae  e  China  profecta  Orientem  permeavit  et  inde  in 
Europam  translata ,  hanc  fere  totam ,  et  nostram 
1349.  patriam  regionem  que  prae  ceteris  anno  1349  deva- 
stavit.  Testibus  auctoribus  Belgicis  aliisque,  a  Thys- 
sen  allegatis ,  haec  terribilis  pestilentia  cum  navibus 


(14)  o.  c.  p.  190. 

(15)  Conf.  interea  Oudhcdcn  en  Gestigten  van  Groningen ,  p.  237, 
et  Westendorp  o.  c.  II.  p.  102 ,  perverse  vero  continuationem  Ano 
nymi  citans ,  jam  prius  finitam. 

mercatoriis  aromatibus  oneratis  ex  Oriente  Massiliam 
appulit  et  inde  per  Europam  disseminata  est.  Tem¬ 
poris  spatium ,  quo  grassabatur ,  ubique  quinque 

menses  durabat.  Notabatur  inflammatione  astheni- 

.  •  ,  ■  •  ) 

ca,  imprimis  pulmonum,  cum  haemoptoe  lethali 
finiente ,  et  modo ,  in  morbi  decremento  bubonibus 
obortis  ,  Uonnullos  salvos  relinquebat.  Incipiebat  cum 
obnubilatione  et  comate ,  lingua  et  fauces  erant  ni¬ 
grae,  veluti  adustae,  halitus  oris  foetidus;  aegroti 
pleri  que  ante  diem  tertium  moriebantur  et  bubonum 
eruptio  ante  hunc  diem  certum  erat  mortis  indicium. 

"  i 

Europam  dimidiam  hominum  partem  perdidisse  fer¬ 
tur  ;  hoc  saltem  in  Neerlandia  accidisse  affirmatur , 
imo  in  nonnullis  plagis  modo  vicesimam  partem 
incolarum  remansisse,  Gelriam  vero  tantum  tertiam 
partem  perdidisse  (16).  Yehementem  inprimis  stragem 

•,  )  v  -j  ■ 

fecit  in  hoc  vicinisque  Frisicis  tractibus  maritimis  et 
perseveravit  in  annum  sequentem  1350.  Annalium 
nostrorum  veterum  auctores  illam  tantam  hominum 
multitudinem  prostravisse  narrant,  ut  sepeliri  defuncti 
a  paucis  superstitibus  metuque  contagii  percussis  non 
rite  possent.  Multi  stantes  euntesque  per  vicos  con¬ 
ciderunt  repente  exstincti.  In  coenobio  hujus  provin¬ 
ciae  Aduardico  florentissime  interierunt  Abbas  Prior, 


(itf)  Vid.  Thyssen,  O.  C.  p.  199  seqq. 

44  monachi,  130  conversi  et  29  studiosi,  et  in 
villis  coenobii  19  sorores.  In  coenobio  Clarecampo 
Frisiae  184  et  in  Foswerdico  ibidem  207  conventu- 

■  T:  !  •'  ••  ~  -■  ’  i  ,  '  >  ’  ■ r >■  f  ••  !■ 

ales ;  in  pago  Frisiaco  Orientali  Jloogebunde  7000 

\  .  •  •  i  '  <  '  -  ■  .%  r  i.  X  :  ... .  <  ,  -  !  {  .  t  _  •  >: 

parochiani  etc.  (17). 


Nuper  hujus  pestis  historiam  denuo  examini  accu- 

s  '  *  ;  •  .  •  v  ......  .. :  .....  .  . ,  ■  . 

ratiori  submisit ,  similibus  studiis  medico-historicis 


tantopere  de  Medicina  meritus  Cl.  J.  F.  C.  Hec- 

'  v  •;  H(  f  -  ■’  y'\  ....  .  ... 

ker(18).  Secundum  hunc  Auctorem  eruditissimum, 


pestis  nigra ,  ita  dicta  ob  atrum  colorem  cadaverum 
illa  exstinctorum ,  pestis  erat  orientalis  et  vulgo  car- 
bunculis  et  tumoribus  glandularum  se  palam  faciebat , 
quibus  vero  non  raro  putrida  (anthracica)  inflammatio 


pulmonum  et  coeruleae  nigraeque  maculae  (petechiae) 
tamquam  certa  mortem  annunciantia  signa  accede¬ 
bant.  Generales  insignesque ,  quae  huic  pandemiae 
praecedebant ,  calamitates  initium  sumebant  in  China 
anno  1333  et  erant  —  quales  fere  in  annis  1831 — 

•  i  'fe  :  y  r  *  -  .  t  .  .  ,  ,  . 

1832  Choleram  Asiaticam  praegressas  experti  sumus  — 
graves  inundationes ,  siccitas  aridissima ,  frugum  de¬ 


fectus  ,  terrae  motus ,  anni  pluviosi ,  meteora  singu 


(17) Vid.  Oudheden  en  Gestigten  van  Gromngen ,  p.  240,  aliosque 
apud  Westendorp,  0.  c.  II.  p.  187  seq.  citatos  auctores.  E.  Benin- 
ga  ,  Historie  van  Oostfriesland  in  Matthaei  Anal.  T.  IV ,  p.  144. 
Emmius  0.  c.  p.  203  etc. 

(18)  Der  Schwarze  tod  im  vierzehnten  Jahrhundert ;  nach  den 
Quellen  fur  Aerzte  und  gebildete  Nichtdrztchearbeiiet ,  Berlin  1832. 

laria  etc.  Hasce  telluris  turbas  commotionesque 
varias  insequebatur  ilico  in  regno  Chinensi  pestis. 
Anno  1348  incipiebant  memorata  phaenomena  in 
Europa;  sed  contagione  mors  nigra  jam  anno  1347 
per  Asiam  mediam  et  ex  praecipuo  infectionis  foco , 
Constantinopoli  et  portibus  maritimis  Asiae  minoris 
in  Europam  meridionalem  transierat ,  at  —  contra¬ 
ria  ratione ,  quam  Cholera  Asiatica  —  non  prius 
quam  anno  1351  Russiam  invasit.  Durante  hoc 
brevi  temporis  spatio  pestis  25,000,000  hominum  in 
Europa ,  et  in  toto  Oriente ,  si  excipiatur  China , 
23,840,000  e  vita  tulisse  existimatur.  Haec  pauca 
de  hujus  morbi  pandemici  indole ,  origine ,  itinere 
et  mortalitate  ex  Heckeri  opere  egregio  hic  addere 
non  supervacaneum  duxi. 

1400,  Secundum  Emmium  per  Frisiam  et  hamcce  regionem 
adhuc  grassata  est  pestis  anno  1400,  quae,  ut  vulgo 
creditum,  tertiam  incolarum  partem  abstulisset  et  ip¬ 
sum  exercitum  Episcopi  XJitrajectini  tunc  Groningam 
obsidentis  adeo  afflictavit ,  ut  ob  hanc  cladem  dis¬ 
cedendi  consilium  magis  necessarium  ceperit ;  quo 
facto  pestis  vis  remissa  est,  ingruente  frigore  (19).  E. 
Beninga  Frisiae  Orientalis  Historiae  scriptor  loquitur 
de  morbo  epidemico  vehementi  contagioso ,  qui  ibi  an- 


(19)  O.  C.  p.  240» 

1420.  no  1420  grassatus  est  et  multis  lethalis  fuit  (20).  Idem 

1437.  Auctor  quoque  pestem  memorat,  quae  anno  1437 
in  Frisia ,  post  graves  maris  eluviones  ,  quibus  no¬ 
stra  littora ,  diu  aggeribus  denudata  patebant ,  et  in¬ 
secutam  rerum  caritatem  et  famem  ,  erumpebat  milii- 
aque  incolarum  cita  morte  feriebat  (21) ;  et  porro  ali- 

1494.  am  gravem  Epidemiam  pestilentialem  in  Frisia  ad  an¬ 
num  1494(22);  de  quibus  Epidemiis  vero,  cum 
desint  nobis  accuratiores  annotationes,  non  definiri 
potest ,  utrum  quidem  ad  pestem ,  an  vero  ad  alios 
morbos  pertineant,  Circa  haec  tamen  tempora ,  in 
pluribus  Hollandiae  et  Ultrajectinae  provinciae  aliis¬ 
que  locis ,  morbos  vere  pestilentiales  dominasse  con¬ 
stat  ex  iis ,  quae  de  hisce  annotavit  Thyssen  (23). 

Inter  hosce  morbos  pestiferos  se  nobis  offert  sin¬ 
gularis  ille  morbus  et  violentus ,  qui  sub  titulo  va¬ 
rio  ,  vulgo  Sudoris  Anglici  seu  Ephemerae  Angli - 
cae ,  atro  carbone  in  historia  est  notatus  et  hunc  titu¬ 
lum  omnino  meruit ,  quia  sudore  profuso  et  largo  ad 
24  horas  perdurante  notabatur  et  ab  anno  1485  ad 
1551  quinqies  in  Anglia ,  vel  inter  honoratiores,  sae¬ 
viit.  Semel  autem  Angliam  deseruit  et  per  Norve- 

*  _  *  i 

(20)  In  Matthaei  Anal.  T.  IV ,  p.  200. 

(21)  O.  C.  p.  27 <5.  Conf.  Wkstendorp  ,  O.  C.  II.  p.  48S. 

(22)  O.  C.  p.  384. 

(23)  O.  C.  p.  201. 

giarn  et  Geqnaniain  inferiorem  grassata  ,  nostram  quo- 
1529.  que  petiit  patriam  et  quidem  anno  1529.  Ita,  teste 
Medico  Amstelodamensi  Foresto,  per  Gelriam  die 
20  Septembris  hujus  anni  cum  nebula  densa  Amste- 
lodami  apparuit  et  non  diutius  quam  quinque  dies 
morata  est,  Hollandiae  boreali  parcens  (24).  Nostras 


yero  oras  maritimas  nequaquam  praeteriisse  patet 

i  '»• 

ex  notis  historicis ,  eruas  E.  Beninga  de  hoc  morbo 

*  I  .  1  ,  ‘  '  •  -  '  ;  ■  ;• 

nobis  reliquit.  Testatur  illum  morbum ,  tam  vehe¬ 
mentem  quam  incognitum ,  jam  aestate  dicti  anni 
in  Frisia  orientali  et  omnibus  terris  maritimis  gras¬ 
satum  fuisse ;  tam  cito  homines  invasisse ,  ut  in 
agris  deciderent ;  neglectos  aut  nimis  calide  tectos 
aegros  intra  24  horas  succubuisse,  et  illum  non  diutius 
quam  14  dies  eodem  loco  perstitisse,  quo  facto  mox 
iterum  abiit  (25).  Ita  ista  loca  fulminis  instar  per¬ 
vagatus  est  rarissimus  ille  morbus ,  de  quo  haec  lo¬ 
cutus  est  Clar.  Thyssen:  »Joh.  Lange  en  de 


»  Goudasche  arts  van  Rgnss  zochten  vruchteloos  bij 

*.  ••  *  *  ;  *  ?  >  . .  .*  j  t  x  ■ 

» de  ouden  sporen  eener  ziekte ,  die  van  toen  af 
»verdween,  en  dus  met  de  zwarte  pest  (jam  addi 
»  omnino  licet  Cholera  Asiatica)  aan  den  geneeskun- 
»digen  hemel  ais  schrikverwekkende  kometen  ver- 


»schenen,  wier  baan  men  niet  kon  berekenen,  wijl 


(24)  Vid.  Thvssen,  0.  C.  p.  ais» 

(25)  Matthaei  Anal.  T.  IV,  p.  642. 

»zij  gezegd  worden  in  eene  hyperbole  voort  te  loo- 
» pen  ,  om  niinmer  aan  onzen  trans  terug  gezien  te 
»  worden  ,  die  in  de  Nosologien  staan  ais  de  ruinen 
» eener  verlatene  streek  ,  min  den  beoefenenden  dan 
»den  geschiedkundigen  arts  belangrijk ,  misschien 
»nog  eenmaal  dienstbaar  den  zoo  duisteren  omloop 
»  en  leer  der  epidemien  op  te  helderen  (26).” 

Hunc  valde  obscurum  morbum  nuperrime  etiam  il¬ 
lustrare  tentavit  jam  laudatus  Cl.  HeckEr  (27).  Com~ 
munem  omnium  Epidemiarum  febris  sudatoriae  oc¬ 
casionem  sequentia  praebuisse  ipsi  videntur  :  scilicet , 
insignis  atmosphaerae  et  soli  humiditas ,  generalis  in¬ 
temperantia  ,  immunditia  et  abusus  vestium  nimis 
calidarum ,  unde  cutis  debilitas  et  abnormis  sensi- 
bilitas.  Hisce  ita  conspirantibus  causis  accedebant 
ad  morbum  formandum  et  dispergendum ,  duntaxat 
in  nonnullis  Epid.emiis ,  belli  aliaeque  inter  populos 
calamitates.  Etsi  interdum  contagiosus  fuerit ,  disper¬ 
sum  tamen  morbi  non  sola  contagione  explicari 
posse  autumat.  Quod  porro  ad  morbi  naturam  atti¬ 
net  ,  probat  Ejphemeram  Sudatoriam  fuisse  febrem 
rheumaticam  acutam  ,  cum  gravi  nervorum  affectione 
stipatam  et  in  genere  notatam  celeri  decursu  et  impro¬ 
visa  invasione ,  speciatim  cerebri  affectionibus ,  inprimis 

>>»  I  J»l.  U  I 

(26)  Thijssen  ,  O.  C.  pv  2 1 5. 

■  (27)  Der  Englische.  Schweiss  ;  ein  iirztliche  Ecijtrag.  zur  Gcschick- 
•  is  des  fuhfzehnUn.  ittid  zechzchnten  JaJirhundtyt ,  Berlin  1834. 

comate,  fere  semper  lethali;  palpitationibus  cordis  et 
respiratione  difficili ,  sudore  profuso  graveolente , 
qtiem  pro  salutari  naturae  conamine  habet ,  quo  mor¬ 
bus  ad  bonum  exitum  ducitur ,  sed  etiam  vires  ex¬ 
hauriri  possunt ,  cujus  ideo  suppressio  Yalde  erat  pe¬ 
riculosa  ;  porro  doloribus  rheumaticis ,  pulsu  acce¬ 
lerato  et  irritato.  Miliaria  non  constans  erant  morbi 
symptoma.  Hunc  etiam  morbum  a  Miliaribus  vel 
ipsa  sic  dicta  febre  miliari  sudatoria  Picardiensi - 
um  [Suette  miliaire ,  Suet  te  des  Picards )  ,  alias 
quamdam  similitudinem  cum  Ejphemera  Brittannica 
praebentibus ,  magis  minusve  diversum  censet ;  con¬ 
tra  pro  eodem  morbo,  pro  vera  habet  Ejphemera 
Brittanica  Epidemiam ,  quae  anno  1802  in  Franco-» 
niae  oppidulo  Bottingen ,  ad  fluvium  Tauber  sito , 
per  breve  temporis  spatium  grassata  est  (28). 

1538.  Magis  vulgaris  naturae  fuisse  videtur  morbus, 

(28)  Ad  hanc  Heckeri  sententiam,  discrimen  satis  notabile  inter 
Sudorem  Anglicum  et  Miliaria  ponentis ,  animadvertit  ipsius  operis 
relator  in  Medie.  Chirurg .  Zeitung ,  2834,  B.  III,  s.  21:  inter  Epi¬ 
demiam  Rottingensem  et  Miliaria  ibi  adhuc  non  raro  epidemice  gras¬ 
sanda  affinitatem  interesse  satis  insignem ,  uti  observationes  ipsum  do¬ 
cuerunt.  Alii ,  uti  Ozanam  et  Raijer  ,  ipsum  Sudorem  Anglicum 
etiam  pro  forma  acutissima  Febris  Miliaris  seu  sudatoriae  habu¬ 
erunt  ;  et  ad  hanc  quoque  Dr.  Copland  varias  refert  epidemias , 
quae  postea  per  Europam  observatae  sunt  et  omnes  sudorem  profu¬ 
sum  sibi  comitem  habuerunt,  quem  pro  symptomate  constante  et  pa- 
thognomonico ,  non  ita  miliaria  ,  hujus  morbi ,  hinc  potius  Febris  suda¬ 
toriae  quam  Miliaris  vocandi ,  habet.  Vid.  Encyclopddisclien  IVor- 
terbuch  der  Practischen  Medicin  etc.  van  Dr.  James  Copland  a.  d. 
Engl.  mit  Zusatzen  von  Dr.  M.  Kalisch,  B.  IV.  St,  I,  1837,  s.  40. 

quem,  narrante  auctore  E.  Beninga  ,  anno  1538 
Frisia  inprimis  Orientalis  passa  est.  Incipiebat  cum 
febre  intermittente  ,  cui  accedebat  diarrhoea  cruenta 
aut  dysenteria  ;  morbus  quidem  pesti  similis  habe¬ 
batur ,  sed  non  multi  succubuerunt  (29). 

1545.  Ad  similem  febris  intermittentis,  cum  Sudoris 
Anglici  symptomatibus ,  ex  insigni  aeris  humiditate 
obvia  derivandis ,  nec  non  biliosis  stipatae  Epidemi- 
am  forte  etiam  pertinet  illa ,  quam  idem  Auctor  no¬ 
tat  ad  annum  1545  in  Frisia  orientali  aliisque  lo¬ 
cis  dominasse.  Haec  enim  aestate  oboriebatur,  post¬ 
quam  in  initio  anni  multum  pluviae  cecidisset ,  ita 
ut  segetes  submergerentur  et  multa  inopia  et  caritas 
insequerentur.  Morbus  adeo  vulgaris  erat ,  ut  pauci 
intacti  manerent ,  et  sub  varia  prodibat  forma.  Ita 
•  incipiebat  cum  valido  frigore  ,  cui  succedebat  vehe¬ 
mens  ardor  ;  qui  sanguinei  erant  temperamenti ,  per 
diem  et  noctem  sudabant.  Aegri  habitum  prae  se 
ferebant ,  ac  si  ictero  laborarent  aut  revera  adusti 
essent.  In  fine  morbi  caput  patiebatur  et  tunc  multi 
decubuerunt.  At  licet  morbus  contagiosus  et  a  non¬ 
nullis  Sudori  Anglico  similis  haberetur ,  tamen 
.  1 '  ‘i 

(29)  Mathaei  Anal.  IV ,  p.  697 ,  §  83.  „  Umtrent  St.Johannes  Bap* 
9,  tistae  is  in  Oostfreeslant  eene  groote  geschwinde  krankheit  gewest , 
„in  den  anfang  quam  se  mit  eener  kolde,  daar  sloech  dan  de  bloet- 
,,  gang  to ,  men  achtede  de  sulvige  kranckheit  der  Pestilcntie  gelyck , 
„  je  doch  sturven  nicht  veel  luede.” 

non  mtilti  moriebantur  ;  raro  tero  aegroti  evadebant, 
quin  febre  intermittente  corriperentur.  Optimum 
contra  illud  remedium  erat  >  domi  manere  et  aerem 
evitare;  alioquin  febris  pertinax  oriebatur  (30). 

Pro  vera  denuo  peste  habenda  videtur  Epidemi*, 
quae  in  urbe  GrOningana  per  autumnum  anni  1575 
usque  in  annum  1576  regnavit,  quaque  hoc  in  anno 
Episcopus  Groninganus  primus  et  ultimus  ,  ut  ait 
Emmius  ,  nempe  JoHAierES  Knijf  occubuit  (31)  ;  eo 
ihagis ,  cum  eodem  fere  tempore  pestis  alibi  in  no- 


(30)  Matthaei  Anal.  IV,  710  et  721.  „In  dnssen  sommer  is  in 
„  Oostfreeslant  und  andere  landen  de  lucht  so  feninich  und  hittig  ge- 
„west,  dat  dar  van  gar  wenich  lude  untkamen  ,  eder  sint  met  de 
,,  kranckheit  beschwaert  gewest,  und  nicht  eenerley,  dan  na  eenes 
„  ideren  complexien.  Den  eenen  quam  de  kranckheit  mit  eene  gre- 
„  sunge  an ,  dan  so  balde  de  gresunge  wer  aver ,  mit  eener  groten 
,,  hitte,  de  gemeenlich  by  den  krancken  in  allen  leden  bleefF,  datmen 
„  daer  van  nicht  to  vele  schriven  kan.  De  der  complexion  Sanguinei 
„weren  schweteden  iummer  to  dach  und  nacht.  Ook  vvurden  de  pa- 
„tienten  van  der  kranckheit  so  misstalt,  dat  se  anders  nieht  segen , 
„  ais  hadden  se  de  gele  sucht ,  edder  ofte  se  in  der  daet  verbrant 
>„weren.  Summige  achteden  dit  vor  eenige  inwendige  pestilentie ,  it- 
,,  liche  ais  de  swctende  sueke,  eder  dat  Engelsche  schwet  genoemet. 
,,  In  dat  leste  des  kranckheides  quemen  de  weedage  ‘des  hovedes ,  dar 
„to  viei  de  eene  bij  den  anderen  dale.  Averst  wo  wol  de  kranck- 
„  heit  feninich  was ,  so  sturven  den  noch  daer  in  nicht  vele  luede , 
„  dan’  selden  entginck  eener  dar  uth  ofte  he  krech  de  kolde.  Dat 
„beste  remedium  dar  tcgen  was,  dat  men  siek  uth  der  lucht  in  de 
,,  huesen  unthielt ,  sus  kunde  men  dat  febris  nicht  untlopen,  dat  ee- 
,,  nen  nicht  lichtlich  wulde  verlaten.” 


(31)  Cronykjc  van  Groningen  en  Ommelanden Gron.  1727  3  bJ,  73. 

stra  patria  grassata  est  ,  uti  inprimis  anno  1573  in 
urbibus  obsessis  ,  Harlemo ,  Alkmaria  et  Lugduno 
Batavorum  ,  ubi  ex  victus  penuria  praesertim  ple- 
bem  afflixit.  Quamvis  bubonibus  notatam  non  valde 
tamen  malignam  illic  fuisse ,  sed  magis  febris  pu¬ 
tridae  sub  forma ,  quae  in  autumno  in  febrem  mu¬ 
cosam  et  biliosam  transibat ,  decurrisse  tradunt  Au- 

j-..  •  •-  '  •>  ...  ■  j  '  .  ■  *  '  ,  ■  ■  '  i  i  ..  . 

ctores.  Talis  etiam  fuit ,  quae  in  Brabantia ,  inpri¬ 
mis  in  Flandria,  anni  1574  aestate  saeviit,  postquam 
semitertianae  praecesserant ,  ut  taceam  de  peste  in 

•  •  *  ■  ;  *  •••<.-«  r  .  ;  r  :  *  ■  •  •  •  T 

oppido  Oudewater  etiam  durante  obsidione  oborta 
etc.  (32)  ;  —  sufficit  ut  ostendam  ,  in  illo  seculo  , 

■'  \ •  L:  i/  t  -  _  1  >  ..... 

bello  ej usque  sequelis  adeo  notato  ,  occasionem  uber- 
rimam  exstitisse,  quae  pestem,  ne  dicam  excitare,  sed 
in  nostra  patria  hospitantem  et  serpentem  provocare  et 
alere  potuerit.  Ceterum  cum  nil  fere  nisi  nomen  valde 
incertum  et  ambiguum  nobis  aliquid  indicium  de  mor¬ 
bi  natura  praebeat ,  difficile  hac  de  re  dijudicatu  e£t. 
1581.  Ita  res  quoque  se  habet  cum  morbo  sic  dicto 


pestilentiali  ,  qui  anno  1581  hanc  regionem,  jam 
bello  et  de  industria ,  ad  hostes  arcendos  ,  aquae  ma¬ 
rinae  facta  inundatione  in  partem  occidentalem ,  grava¬ 
tam  afflixit.  Nihil  eliud  de  hoc  legitur,  nisi  illud; 
durante  hoc  morbo  in  hac  provincia  fora  fuisse 
clausa  et  in  uno  pago  infrequenti  TVlrdum  centum 


(32)  Thyssen  ,  O.  C.  p.  202  seq. 

et  plures  incolas  diem  supremum  obiisse  (33)  ;  nec 
1623.  aliud  compertum  habemus  de  peste  Groningana  an¬ 
ni  1623  ,  quam  publicis  actis  probatam  traditionem  , 
tumultum  inter  cives  exortum  fuisse  de  mortuorum  se¬ 
peliendorum  aut  ad  coemiteria  deferendorum  nego¬ 
tio  ,  quod  sibi  vindicare  voluerunt  viri  32 ,  Magistra¬ 
tus  auctoritate  hunc  in  finem  anno  1620  constitu¬ 
ti  (34).  Cum  hi  vero ,  uti  videtur ,  ob  funerum 
numerum  solito  majorem ,  durante  peste ,  omnia 
statuto  tempore  efferre  non  possent ,  tunc  cives 
ipsi  suos  sepelire  mortuos  conati  sunt.  In  tumultu 
inde  exorto ,  primum  Magistratus  horum  virorum 
jura  armis  tuitus  est;  propter  eorum  exactiones  vero, 
novis  turbis  obortis ,  civibus  est  permissum ,  du¬ 
rante  pestilentia  suos  sepelire  mortuos  (35).  Si  in 

(33)  Teg.  Staat  van  Stad  en  Lande ,  I.  p.  504. 

(34)  Vid.  Senatys  Decret.  27  Nov.  1620. 

(35)  Vid.  Senatus  Decret.  5  et  6  Aug.  1623.  Primum  hoc  anno 
(2  April.  1623)  etiam  offendimus  propter  pestem  a  Magistratu  Gronin- 
gano  in  civium  salutem  latum  et  typis  expressum  decretum  ( Pest-or - 
der).  In  Nyenburg,  Verhaal  van  Groningen  (conf.  Cronykje  van 
Groningen  etc.  1727,  p.  97  et  1748  p.  222)  legimus,  ad  diem  5 
Aug.  1623  tumultuosum,  funera  adultorum  tempore  antemeridiano  per 
feminas  nuptas,  et  juniorum  tempore  pomeridiano  per  filias  elata  fuisse. 
Hoc  vero  non  ita  intelligendum  esse ,  ac  si  illud  munus  tunc  tempo¬ 
ris  propter  seditionem  viris  fuisset  denegatum  et  feminis  commissum , 
uti  legitur  in  infra  citando  opusculo  ,  ex  supra  allatis  satis  patet.  Vid. 
Herinncringen  a  an  den  jare  1826;  of  alphabetische  naatnlij st  der 
overledenen  te  Groningen ,  sederi  den  1  Jan.  1826  tot  31  Dec.  1826; 
benevens  eenige  aanteekeningen  van  vroegere  ziekteni  welke  te  Gro¬ 
ningen  gehecrscht  hebben  enz. 

causas  inquiramus ,  quibus  haec  pestis  epidemia  ac¬ 
censa  sit ,  hic  forte  accusanda  sunt  miasmata ,  qui¬ 
bus  novae  fossae  et  valla ,  quibus  urbs  tunc  munita 
est ,  fontem  praebuerint  morborum  satis  cognitum. 

1635,  Pro  resuscitato  forsan  eodem  morbo  consideranda 
est  Epidemia ,  pestilentialis  etiam  dicta ,  quae  anno 
1635  denuo  hanc  urbem  vexavit  et  centum  homines 
per  hebdomadem  abstulit  (36)  ;  pestem  veram  fuisse 
inde  etiam  concludere  licet ,  quod  haec  eodem  anno 
Neomagi ,  Ultrajecti  ad  Rhenum  et  Montfoortiae 
grassata  est ,  uti  ex  egregia  Doct.  van  Diemerbroek 
descriptione  novimus  (37). 

1656.  Tandem  adhuc  hanc  civitatem  bis,  anno  nempe  1656 

1666.  et  1666,  pestis,  in  nostra  patria  et  terris  vicinis  re¬ 
gnans,  invasit,  sat  graviter  ultimo  anno,  cum  150  cives 
per  hebdomadem  defuncti  sint  (38) ,  attamen  multo 
minus  illa  passa  est ,  quam  alia  loca ,  uti  Davcn- 
tria  ,  ubi  anno  1656,  4531  ,  et  Emda ,  ubi  in 
ultimis  anni  1665  sex  mensibus,  5000  obierunt (39). 

(36)  Kronykje  van  Groningen ,  1727,  p.  100.  Anno  1636  denuo 
Senatus  decretum  de  peste  est  latum. 

(37)  Thyssen  o.  c.  p.  207. 

(38)  Vid.  notae  hist.  ad  Regeringsboek  van  de  Prov^Gron. ,  door 
Mr.  H.  O.  Feith  ,  in  Regerings- Almanak  van  en  voor  de  Provincic 
Groningen  1835,  p.  23. 

(39)  Uti  Doct.  M.  van  Geuns  ad  orationem  Academicam  a  Cl.  G. 
van  Doeveren  habitam ,  de  Sanitatis  Groninganorum  praesidiis ,  ex 
urbis  natur,  hist.  derivandis ,  Gron.  1770,  et  a  van  Geuns  in  linguam 
vernaculam  translatam  sub  titulo:  Over  de  gunstige  gesteldheid  van 
Groningen  voor  de  gezondheid ,  af  te  le.iden  uit  de  natuurlgke  His « 

Hic  de  industria  hasce  Epidemias  attuli ,  quia  CJ, 
Thyssen  de  illis  silet ,  etsi  loquatur  de  peste  ?  quae 
rinno  1658  Ultrajecti  ad  Rhenum  regnavit  et  vero- 
similiter  inde  Amstelodamum  translata  est ,  quoniam 
ibi  anno  sequente  16727  homines  defuncti  sint  ;  uti 
etiam  de  peste,  quae  anno  1664  Lugduni- Batavo¬ 
rum  ,  Magae -  Comitum ,  Bordraci  et  inprimis  iterum 
Amstelodami  saeviit ,  quorsum  cum  nave  ex  urbe  Al- 
girensi  infecta  allata  et  forsan  effluviis  foetidis ,  ex 
fossis  urbis  tunc  ampliatae  emanatis ,  sustentata  fuisse 
videtur.  Haec  secundum  Thyssen  ultima  in  patriae 
annalibus  memorata  pestis  fuit ;  pro  tali  vero  igitur 
potius  habenda  est  nostra  Groningana  anni  1666,  etsi 
haec ,  aeque  ac  Emdana ,  omni  cum  veri  similitudine 
ad  eandem  Epidemiam  pertinuerit,  Quaeritur  ceterum , 

torte  der  Stad ,  enz.  1771 ,  p.  51 ,  annotavit,  ex  Disquisitione  ge¬ 
mina  de  peste ,  1656,  in  Dedicat et  ex  Tractatu  de  peste,  1658,  in 
Dedicat,  p.  5  et  op.  p.  29,  83,  459,  Auctore  Ant,  Deusing  (tunc 
temporis  medicinae  Prof.  in  Acad.  Groningana);  quod  ad  Daven- 
triae  pestem ,  ex  tractatu  Theologico  de  peste  sub  titulo  :  Eenige  yra - 
gen  enz,  1757?  praefat.  §  1  etop.  p.  195,  Auctore  Joann.  Martino  , 
V.  D.  Ministro  Groningano;  et  quod  ad  pestem  Emdamam,  ex  G. 
Outhof  ,  Gerichten, p.  715.  —  Dolendum  sane  est,  hosce  viros  eruditos 
non  magis  ad  morbos  ipsos ,  ob  quos  scripserunt ,  attendisse  et  sic 
accuratiorem  de  hisce  nobis  reliquisse  notitiam.  Nonnulla ,  durante  hac 
Epidemia  ultima  (1666),  ob  hanc  lata  sunt  Senatus  decreta,  inter  quae 
sequens;  quavis  die  saturni  cum  senatu  communicandum  esse  numerum 
civium  per  septimanam  praeterlapsam  mortuorum  (vid.  Senatus  De- 
cret.  31  Martii  1666);  ex  quibus  documentis,  si  adhuc  prostarent, 
saltem  de  lethalieate  morbi ,  qui  anno  1 666  gravior  fuisse  videtur 
quam  1656,  magis  nobis  innotesceret. 

num  ad  hujus  Epidemiae,  contagione  quidem  ad  hanc 
urbem  jam  primo  anni  1666  vere  propagatae,  incre¬ 
mentum  majus,  quam  illius  anno  1656,  aliquid  contri¬ 
buerit  gravis  maris  inundatio,  quae  in  fine  anni  1665 
oris  patriae  hujusque  regionis  multum  intulit  damni  ? 

1672-3.  Jam  pervenimus  ad  tempora  et  Epidemias ,  quae 
magis  innotuerunt.  Primo  nobis  occurrit  Epidemia 

anni  1672  et  1673,  quae  iterum  in  urbe  Gronin- 

, 

gana  praesertim  dominavit ,  ubi  nempe  in  priore 
semestri  anni  1672  parte  funerum  numerus  fuit  549  , 
et  in  posteriore  1224,  aut  per  totum  annum  1773;  — 
porro  in  priore  semestri  anni  1673  parte  1287,  et 
in  posteriore  517  ,  aut  per  totum  annum  1804  — 
numerus  certe  insignis ,  si  attendamus  ad  incolarum 
numerum ,  quo  urbs  tunc  gaudebat ,  multo  mino¬ 
rem  ,  quam  hodie.  Cujus  tamen  naturae  morbus 
fuerit ,  non  constat ,  quoniam  non  aliud  nisi  hoc 
de  illa  epidemia  memoraverit  Doct.  Looffics  (40). 
Quum  vero  urbs  per  menses  Julium  et  Augustum  anni 
1672  ab  Episcopo  Monasteriensi  obsidionem  perpessa 
est ,  non  abs  re  est  credere ,  morbum  ad  febrem  pu¬ 
tridam  aliamve  malignam  contagiosam  esse  referen¬ 
dum  ,  quales  urbes  diu  obsessas  obrepere  solent. 

1719.  Anno  1719  ,  post  calidissimam  hujus  anni  aestatem, 
et  post  praegressam  anni  1717  ingentem  maris  effu- 
— - 

■  ' .  •  '  -  - 

(40)  In  opere  mos  citando. 

sionem,  hic  etiam  solito  freqnentiores  fuisse  similes 
febres  biliosas ,  ac  tunc  per  Hollandiam  et  Zeelan- 
diam  et  in  primis  Lugduni- Batavorum  grassatae  sunt , 
paucis  quidem  at  satis  evictum  est  (41). 

1727-8.  Jam  sequitur  Epidemia  anni  1727  et  1728,  quae, 
inprimis  in  aestatis  fine  prioris  anni  usque  in 
sequentem ,  hos  vicinosque  tractus  satis  graviter  af¬ 
flixit,  ita  ut  plura  millia,  tam  juniorum  quam  adulto¬ 
rum  ,  succubuerint ,  et  quidem  per  septimanam  hac  in 
urbe,  72 ,  et  per  totum  annum  1727  ,  1306,  et  in- 
sequentem  1728,  1387  mortui  sint  (42).  Febris  bi~ 
liosa  cum  exacerbatione  tertiana ,  quae  secundum 
Thijssen  (43)  in  autumno  anni  1727  Lugduni' Bata¬ 
vorum  observata  est  et  inprimis  Amstelodami  ob 
complicationem  putridam  adeo  fuit  perniciosa ,  ut  ex¬ 
tra  patriam  pro  peste  haberetur ,  opinioni  huic 
favet ,  similem  hic  adfuisse  morbum ,  in  autumno 
praeterea  satis  familiarem. 

1779-81.  Denique  nobis  enarranda  superest  Epidemia  anno¬ 
rum  1779,  1780  et  1781  ,  de  qua,  inprimis  quod 
attinet  ad  primum  annum ,  in  quo  morbus  etiam  hic 

(41)  Hoc  scilicet  patet  ex  sermone  sacro  manu  scripto  Groningae  ha¬ 
bito  a  V.  D.  Ministro  S.  Abbring.  Vid.  Verslag  van  de  in  ket  jaar 
1826  te  Groningen  wvargenomene  Ziekten  door  de  Plaatselijke  Com- 
missie  yan  Geneeskundig  Toevoorzigt  enz.  Gron.  1828. 

(42)  Kronijk  yan  Groningen ,  enz.  1748,  p.  282,  et  infra  citando» 
auctores  ad  Epid.  1779 — 1781. 

(43)  O.  C.  p.  09  SCq. 


gravissimus  fuit ,  paullo  certiores  nos  reddere  valet 
historia  hujus  Epidemiae  a  Medico,  tunc  in  urbe  Gro - 
rtingana  praxin  exercente ,  Doct.  Ph.  J.  Looff  , 
(cujus  avus,  itidem  hujus  loci  Medicus,  celebritatem 
quamdam  sibi  conciliavit  invento  liquore  stiptico 
Looffii)  conscripta  et  cum  Societate  medica,  quae 
tunc  llagae- Comitum  floruit,  communicata  (44). 
Anno  1779  in  hac  urbe  defuncti  sunt  1395  (adulti 
820,  juniores  530,  ex  Orphanotrophiis  et  Lutheranis 
41 ,  et  Judaeis  4),  inter  quos  948  in  ultimis  sex  men¬ 
sibus ;  anno  1780,  1000,  et  1781  ,  1545,  inter  quos 
hujus  anni  vero  etiam  multi  variolis  exstincti  ade¬ 
rant.  Causae  hujus  Epidemiae ,  prorsus  eaedem  ac 
in  simili  recenti  Epidemia  anni  1826  aliisque  pri- 


(44)  Vid.  Verhandel,  van  de  Natuur -  en  Geneeskundige  Corres- 
pohdentie-Societeit  in  ’ s  Hage ,  D.  I.  Afd.  II.  bl.  870.  Conf.  Feith  , 
Redevoering  ter  gelegenheid  van  het  isjarig  feest  van  het  Depar- 
tement  Groningen  der  Maatschappij  tot  Nut  van  * t  Algemeen , 
Gron.  1819,  Aant.  bl.  84  seq.  Herinneringen  aan  den  Jare  1826 
etc.  p.  91  seq.  Ex  actis  Facultatis  med.  Academiae  Groninganae  pa¬ 
cet  ,  Cl.  G.  Forsten  Verschuir,  cum  XIX  Dec.  1782  Magistratum  Acade¬ 
micum  deponeret,  orationem  habuisse,  de  caussis  Epidemiae  febrilis , 
quae  per  triennium  proxime  elapsum  plurima  Belgii  loca  civitatem¬ 
que  etiam  Groninganam  infecit ,  ex  hujus  tamen  soli  indole  non  de¬ 
rivandis.  Nemo  sane  est,  qui  mecum  non  dolebit,  hanc  Orationem, 
propter  opinionem  in  illa  defensam  a  Viro  Cl. ,  de  genuina  morborum 
indole  indaganda  suo  tempore  peritissimo  ,  typis  excussam  non  esse , 
nec  etiam  manu  scriptam  hodie  inveniri  inter  ea ,  quae  a  Vidua  honora¬ 
tissima  hujus  Viri  Cl.  conservamur,  quemadmodum  Vir.  Cl.  S.  E.  Stra- 
tingh  mecum  communicavit. 

stkii  temporis ,  quaerendae ,  ni  fallor  ,  sunt  in  gra¬ 
vissimis  maris  inundationibus  anni  1775  et  inprimis 
anni  1776,  et  insecuta  aestate  fervida  et  sicca  anni 
1779,  post  liyemem  lenem  hujus  et  praecedentis  anni 
1778  ,  quare  annus  1779  nomen  wmderjaar  me¬ 
ritus  est ,  et  ubique  in  multis  vel  ipsis  locis  arenosis 
elevatis  nostrae  patriae  abundaverunt  febres  biliosae 
malignae  aliaeque ,  uti  et  dysenteria  s  quae  inter¬ 
dum  putridam  indolem  induebat.  Ratio  ,  quare  haec 
Epidemia  demum  anno  1779,  nec  citius  statim  post 
inundationes  annorum  1775  et  1776  eruperit,  pro¬ 
babiliter  tribuenda  est  aestatibus  minus  calidis  anno¬ 
rum  1777  et  1778  (45)  ;  quam  ob  causam  etiam 
Epidemia  anni  1826  demum  boc  anno  oborta, 
neque  in  aestate  anni  1825,  quando  in  initio  mensis 
Februarii  inundatio  accidit ,  hanc  secuta  est. 

Epidemia  incipiebat  medio  anno  1779,  sub 
forma  febris  tertianae  ,  et  praesertim  in  urbis  parte 
boreali ,  increscebat  usque  ad  ultimum  anni  quadran¬ 
tem  et  tunc  denuo  decrescebat ,  aeque  ac  in  Epide¬ 
mia  anni  1826  accidit  ;  —  imo  quantum  illa  cum 
hacce  conveniat ,  probant  sequentia ,  quae  de  ista 
notavit  Doct.  Looffius  :  » Wanneer  men  »  inquit” 
» van  den  eersten  beginne  deeze  Ziekte  waarnam , 


(45)  Vid.  Vevslag  van  de  in  het  jaav  1826  te  C roningen  waar- 
gemmem  Zkkten  enz. ,  bl.  16  ,  aant. 

»  was  het  meest  altijd  eene  anderendaagsche  Koorts ; 
» maar  welke  geduurig  vervroegende ,  zeer  ras ,  en 
»zonder  stilstaan,  in  eene  dubbelde  anderendaagsche 
» en  Tan  het  gemeen  alledaagsche  Koorts  genaamd  , 
»  veranderde» 

»Somtijds  was  ze  in  het  begin  verzeld  met  sterk 
»braaken,  en  wanneer  daardoor  eenige  Gal  geloosd 
»werd,  dan  noemde  men  het  alras  eene  Gal-koorts  ; 
»ofschoon  de  waare  Febres  biliosae ,  met  een  geduu- 
y>  rig  Galbraaken ,  en  andere  daarbij  gewone  toeval- 
» len ,  zeer  weinig  gevonden  wierden.  Indien  dan 
»deeze  Koorts  in  haaren  voortgang  geheel  niet,  of 
»  zeer  traag  wierd  beteugeld ,  yeranderde  dezelye  zeer 
»  regelmaatig  en  spoedig  in  eene  geduurige  Koorts ,  en 
»  eene  Scorbutike  gesteldheid ;  een  vol  ligchaam ,  of 
» kwaadsappigheid  daarbij  komende ,  ging  dezelye 
» over  in  eene  waare  Kot-koorts ,  en  wierd  dan 
» schielijk  doodlijk.  Of  ook  zonder  dat ,  werden 
»  door  de  geduurigheid  der  Koorts  de  krachten  zooda- 
» nig  uitgeput ,  dat  de  dood  onyermijdelijk  wierd  ; 
»of  ook  alras  de  geesten  zoodanig  onderdrukt,  dat 
»  de  yerstandige  vermogens  en  gevoel  geheel  yermin- 
» derd  en  verdoofd  wordende ,  de  zieke  in  eene 
» slaapzucht  yerviel ,  en  daardoor  besef  en  vermo- 
» gens ,  om  eenige  toereikende  middelen  te  gebrui- 
»  ken  ,  yerliezende  ,  voor  het  geweld  der  Ziekte  moest 

»wijken,  en  daardoor  onderdrukt  werd.  Anderen 
» wederom ,  vriens  kracht  van  wederstand  sterker , 
»of  de  oorzaak  der  Ziekte  minder  was,  en  volgens 
»  versehil  der  Idiosyncrasie  of  eigen  ligchaamsgestel , 
>> vervielen  in  Uoest  en  Teering ;  of  ondergingen 
» door  verstopping  der  onderbuiksingewanden ,  opge- 
»  blazenheid  ,  dikbuikigheid  ,  en  eindelijk  de  Water- 
»  zucht ;  gelijk  ik  veele  zoodanigen ,  voornaamelijk  in 
» jongere  persoonen  ,  heb  opgemerkt ;  maar  welke 
»toch  alie  vrij  spoedig  en  gemaklijk  geneezen  wier- 
»den(46).” 

Inter  hunc  vulgarem  febrium  decursum  aliae  etiam 
observabantur ,  quae  varia  sub  forma  prodibant  et  hinc 
a  Doct.  Looffio  febres  anomalae  et  proteiformes  vo¬ 
cantur  ,  attamen  ex  eadem  constitutione  Epidemica 
originem  petebant  eodemque  modo  curabantur.  Nec 
alii  fere  morbi  aderant ,  praeter  nonnullas  febres  bi¬ 
liosas  et  inflammatorias ;  diarrhoea  rara ,  dysente¬ 
ria  nulla  in  urbe  observata  est ,  licet  haec  ultima 
quidem  in  agro  suburbano  Gooregt  et  in  tracti¬ 
bus  Oldambi ,  Westerwolde  etc. ,  &solo  magis  are¬ 
noso  et  elevato  praeditis,  non  secus  ac  in  aliis  simi¬ 
libus  patriae  locis ,  occurreret  (47).  Ceterum  in  ip- 

<4  %  • 

(46)  O.  c.  p.  879  et  880. 

(47)  Vid.  in  Reger i ngs-  Almanak  van  en  voor  de  Prov.  Gronitigtn 
yoor  hei  jaar  1838,  vervolg  van  hei  Reger ingsboek  der  Prov,  Gro « 
ningen ,  door  Mr,  H.  0.  Feitii,  bl.  80. 

sis  hujus  provinciae  locis  argillosis  non  solito  multo 
frequentiores  reperiebantur  ,  durante  hac  Epidemia 
Groningana,  febres  biliosae  intermittentes  (48).  Nulla 
etiam  provincia  maritima  patriae  tam  parum  inunda- 
lionibus  praegressis  passa  erat  quam  haecce. 

Curandi  ratio  optima  in  hac  Epidemia  etiam  ea¬ 
dem  erat  ac  in  nostra  anni  1826 ,  ita  ut ,  nisi  pro¬ 
pria  experientia  satis  cito  Medicis  viam  hac  in  re 
monstravisset,  illa  anni  1779  illos  docere  potuisset. 
Princeps  nempe  remedium  erat  cortex  Peruvianus , 
non  secus  ac  in  anno  1826  Sulphas  Chinini ,  quan¬ 
tocius  posset  in  substantia  larga  dosi  administratus , 
post  usum  emetici  et  resolventium  aut  purgantium  , 
ad  sordes  gastricas  plerumque  obvias  primum  evacu¬ 
andas. 

Haec  duntaxat  erat  curandi  methodus ,  quam  Boet. 
Looffius  secutus  est ,  nam  (nec  mirum)  tam  auda¬ 
cem  corticis  Peruviani  usum ,  non  obstante  egregio 
successu,  suos  habuisse  oppugnatores,  quibus  nec 
Chinini  usus  in  Epidemia  anni  1826  caruit ,  ex  se¬ 
quentibus  verbis  Doct.  Looffii  satis  videre  licet: 


(48)  Vid.  Bericht  vegens  de  stad  Appingedam ,  en  omgelegene 
landstreek ,  door  den  Hr.  G.  Muller,  Med.  Doct,  in  Haagsche  Cor- 
respondentie  Societeit  1.  c.  p.  886,  et  Bcricht  vegens  dc  Epidemi - 
sche  Galkoorts ,  in  liet  Oostclyk  gedeelte  der  Ommelanden ,  Ibid. 
p.  894. 

» Stoutelijk  volharde  ik  in  deeze  Methode ,  vrat  te- 
»genspraak  mij  ook  mogte  ontmoeten,  of  hoe  kwa- 
» lijk  nnen  mij  ook  mogt  neemen ,  dat  ik  het  voor- 
» oordeel  tegen  dit  Middel ,  hetwelk ,  voornamelijk 
» toen  ter  tijd ,  ja  zelfs  ook  nu  nog ,  maar  al  te  veel 
» plaats  vindt  en  gekoesterd  vrordt ,  zoo  onbedekt 
»durfde  trotseeren.  Maar  het  leven  en  de  gezond- 
»heid  der  mij  aanbetrouwde  Lijderen  meerder  ach- 
» tende ,  dan  zinnelooze  en  alieen  op  onkunde  ge- 
»  gronde  redeneeringen ,  ging  ik  voort  ?  op  de  zeker- 
» heid  en  yeiiigheid  mijner  Geneeswijze  vertrouwen- 
»  de ,  en  had  het  onbeschrijflijk  genoegen  van  dezelve 
»  altijd  van  eene  gelukkige  uitkomst  geyolgd  te  zien  ; 
»terwijl  andere  Lijders  ongelukkiglijk  dit  gezegend 
»  Middel  (i.  e.  cortes  Peruvianus ;  si  ipsius  principi- 
» um  Chininum  cognovisset  auctor ,  remedium  divi— 
» num  cum  recentioribus  certe  dixerat) ,  door  een 
» ingeworteld  vooi oordeel ,  en  onkunde  van  deszelfs 
» werking ,  missende  ;  of  door  een  verkeerd  begrip 
»hetzehe  te  laat  genietende ,  daardoor  aan  leven  en 
» gezondheid  schade  leeden(49)e”  Et  omnino  pro¬ 
sperum  fuisse  hac  curandi  ratione ,  probat  ulteri¬ 
us  Doct.  Yir ,  dum  testatur ,  se  ex  320  aegro¬ 
tis ,  quos  inde  a  mense  Augusti  1779,  omnes  fere 


(49)  O.  c.  p.  832. 

hoc  morbo  laborantes ,  tractaverat ,  non  plures  quam 
decem  perdidisse ,  quanto  successu  Medici  in  Epi- 
demia  anni  1826,  etsi  usu  salis  prae  Cortice  Chinae 
tanta  pollerent  praerogativa ,  non  ita  vulgo  gavisi 
sunt.  Looffius  morbum  ideo  etiam  vocat  non  adeo 
per  se  malignum ,  sed  potius  remediis  obtemperan¬ 
tem,  si  modo  tempestive  adhiberentur  et  ita  morbi 
vehementiae  obex  poneretur.  At  licet  etiam  Epide- 
mia  anni  1826  majorem  hominum  stragem  dederit , 
quam  Epidemia  anni  1779,  videtur  tamen,  re  bene 
perspecta  ,  relativus  mortuorum  numerus  in  illa  non 
multo  major  fuisse,  quam  in  hacce ;  hanc  saltem 
opinionem  fovere  et  probare  sibi  placuit  Eruditissi¬ 
mus  Epidemiae  anni  1826  historiae  Auctor  (50).  Sci¬ 
licet  totus  funerum  numerus ,  quae  vero ,  uti  jam 
notatum  est ,  pro  maxima  parte  in  posteriori  anni 
parte  accidebant,  in  1779  erat  1395  ,  decrescebat 
anno  1780  ad  1000,  sed  increscebat  anno  1781  de- 
nuo  ad  1545  ,  propter  variolas  multis  infantibus  le*» 
thales  ;  dum  mortuorum  numerus  anno  1826,  etiam 
maxime  in  altera  semestris  parte ,  ad  2844  auge- 

j  , 

batur  ,  et  anno  1827  rursus  fere  ad  1200  diminue¬ 
batur.  Maximus  per  hebdomadem  defunctorum  nu- 


(50)  Verslag  van  de  in  1826  te  Groningen  waargenomene  ziek- 
teny  etc.  p.  34,  nota. 

merus  anno  1779  erat  71  ,  anno  1826  ,  175  ;  igitur 
fere  2\  major,  quam  anno  1779.  Tantopere 
vero  numerus  incolarum  non  differre  potest.  Ilic¬ 
ee  numerus ,  juxta  Looffii  computationem  ,  anno 
1779  erat  25 — 26000,  dum  solitus  numerus  per 
anni  spatium  mortuorum  tunc  erat  aequalis  6 — 700, 
et  igitur  civium  mortalitas  circiter  1 :  37 — >38 ; 
quod  satis  bene  congruit  cum  incolarum  et  mor¬ 
tuorum  numero  ante  annum  1826  observato.  Du¬ 
rante  enim  annorum  1 5  periodo ,  ab  anno  nempe 
1811 — 1825  ,  annuus  mortuorum  numerus  Gronin- 
gae  fuit  7 — 800  ex  incolis  circiter  28000 ,  vel  etiam 

1  :  37 — -38(51).  Cum  incolarum  numero  nunc  com- 

- 

parata  mortalitas  anno  1779  se  habet,  ut  1:  17 
saltem,  et  anno  1826,  fere  ut  1  :  10.  Sed  ani¬ 
madvertendum  est,  morbum  anno  1779  modo  occu¬ 
passe  boreaiem  adeoque  solum  tertiam  urbis  partem , 

nec  hoc  anno  ulterius  dispersum  esse.  Anno  1826 

* 

contra  morbus  non  diu  in  plaga  septem trionali  mo¬ 
ratus  ,  sed  mox  totam  civitatem  pervagatus  est ,  ita 
ut  probabile  mense  Septembris  numerus  aegroto¬ 
rum  ter,  duntaxat  2J  numerum  aegrotorum  anni 
1779  superaverit.  Juxta  haec  igitur  (si  eandem 
ponamus  morborum  utriusque  anni  lethalitatem)  maxi¬ 
mus  per  hebdomadem  mortuorum  numerus  anno 

(51)  Herinneringen  aan  den  jare  1S26,  p.  94. 


1826  saltem  a  numero,  qualis  fuit,  non  differret. 
Si  hisce  praeterea  addamus ,  pauperum  victum  an¬ 
no  1779  nondum  fere  solum  solani  esculenti  tube¬ 
ribus  ,  sed  partim  cibo  magis  nutriente ,  uti  pisis , 
fabis,  hordeo  mundato  etc.  constitisse;  anno  1779 
numerum  Medicorum  praxin  exercentium  magis  mi¬ 
nus  ve  suffecisse  ad  optatam  aegrorum  curam  geren¬ 
dam  ,  cum  numerus  Medicorum  (antequam  aliunde 
satis  advenissent)  anno  1826  prorsus  non  huic  nu¬ 
mero  responderet ,  ita  ut  multi  cura  necessaria  ca¬ 
rere  debuerint  aut  saltem  tempestivo  et  debito  auxi' 
lio  frui  non  potuerint ,  quod  ultimum  inprimis  om¬ 
nino  numerum  mortuorum  adaugere  debuerit ;  —  si 
haec  omnia  nunc  reputemus ,  sane  a  veritate  non  ita 
alienum  videtur  statuere ,  numerum  relativum  mor¬ 
tuorum  anno  1826  non  superavisse  illum  anno  1779. 
Revera  autem  Epidemia  anni  1826,  inter  omnes 
ceteras ,  hic  seculo  XYXI  et  XYIII  grassatas  Epide- 
mias ,  primas  tenet  partes ;  nunc  sequitur  Epidemia 
anni  1672  et  1673  ,  tandem  illa  1779  etc. ,  quae 
non  multum  ab  ea  anni  1727  et  1728  differt. 

Haec  sunt ,  quae  mihi  de  Epidemiis ,  pristinis 
temporibus  in  Urbe  et  Provincia  Groningana  vici¬ 
nisque  locis  grassatis ,  innotuerunt  et  tradere  mecum 
constitui.  Hanc  ob  rem  silentio  praetereo  recen- 
tiores  morbos,  qui  epidemice  aut  praeter  modum 

ibi  adhuc  observati  sunt,  uti  Scarlatina  in  urbe 
Groninga  et  vicinitate  anno  1785 — 1786  et  1804(52); 
Morbilli  anno  1816  ,  quo  morbo  tunc  in  hac  urbe 
2000  correpti  et  140  mortui  sunt  (53);  Dysenteria 
anno  1820  in  pago  Kiel  vicinisque(54) :  Typhus  anno 
1808 — 9  in  pagis  urbi  vicinis  Drenthiae ,  inprimis 
Pei%e( 55),  et  anno  1816 — 18  Groningae ,  inprimis 
in  parte  boreali  apud  plebem,  uti  solet,  attamen 
non  malignae  indolis ,  cum  ab  ultimo  quadrante 
anni  1816  ad  medium  anni  1818,  ex  178  aegrotis, 
inter  pauperes ,  modo  23  obierunt ;  quaeque  Epi- 
demia  eam  quoque  ob  rem  notatu  digna  est ,  quo¬ 
niam  originem  dederit  Nosocomio  Urbano  (56) ;  por¬ 
ro  Carditis  hijeme  frigida  anni  1814  inter  milites 
arcem  Delfzijlam  obsidentes  (57)  etc.  Eo  lubenter 

(5&)  J.  Themmen,  Diss.  Inaug . ,  sistens  Hist .  Epid.  Scarlat . , 
quae  anno  1785— 6 ,  Gron.  viguit ,  Gron.  1787.  E.  J.  Tiiom.  i 
Thuessinr,  Geneesk.  Waarn.  D.  II,  bl.  1,  Gron.  1816.  A.  O.  H. 
Tellegen  ,  Observ.  de  scarlatina ,  Gron.  p.  7. 

(53)  C.  J.  Themmen  ,  Dissertatio  inaug .  de  Epid .  Morbillosa , 
Gron.  1817. 

(54)  A.  Numan,  Waarnemingen  omtrent  den  Persloop  in  1810, 
Gron. 

(55)  S.  Tresling  ,  Prijsverhandeiing ,  bekroond  door  de  Provinc . 
Geneesk.  Commissie  te  Groningen ,  Gron.  1812. 

(56)  C.  Steensma  ,  Dissertatio  de  Typho ,  inprimis  qui  Gro - 
ningae  grassari  incepit  anno  1816,  Gron.  1818. 

(57)  C.  U.  J.  Huber  ,  Dissertatio  de  Carditide  ,  quae  Epidemice 
grassata  est  inter  milites  anne  1814  in  obsidione  Delfzijl&c ,  Gron. 
1319. 

de  hisce  tacere  possum ,  cum  Cl.  Thijsskn  ha¬ 
rum  Epidemiaruin  satis  meminerit.  Similem  ob 
causam  recentissimas  Cholerae  Asiaticae  anni  1832 
et  sequentium  Epidemias ,  alio  loco  etiam  satis  de¬ 
scriptas  (58) ,  praetermittere  licet ,  nec  de  illa  Fe¬ 
brium  intermittentium  anni  1826,  nisi  comparandi 
gratia  cum  illa  praesertim  anni  1779,  sermonem  feci. 
De  industria  porro  solum  de  Epidemiis  locutus  sum , 
quia  de  aliis  morbis ,  veluti  Chronicis  ,  nihil  medico 
notatu  dignum  offenditur ,  nisi  ea  de  Lepra  et  Lue 
venerea  excipiantur.  Primum  morbum  adeo  dete¬ 
stabilem  et  priscis  temporibus  in  tota  Europa  fami¬ 
liarem  nec  hic  defuisse  patet  ex  fundatione  Hospitii, 
hominibus  hoc  morbo  inquinatis  dicati,  in  subur¬ 
bano  loco  Melpman  anno  1422  ,  secundum  char¬ 
tam  fundationis,  adhuc  superstitem.  Haec  charta 
ut  et  magis  illa,  quae  leges  hujus  Hospitii  et 
hospitum  tunc  temporis  ordinatas  continet ,  mo¬ 
numenta  sunt  antiqua ,  momenti  omnino  plena , 
sed  magis  ad  Historiam  Medicinae  politicae,  quam 
ad  nostrum  argumentum  pertinent ,  ita  ut  verbo  hanc 
rem  indicavisse  sufficiat  (59),  De  lue  venerea  narrat 

(58)  A.  C.  G.  Suerman,  Specimen  Historico-Medicum  de  Cho¬ 
lerae  Asiaticae  itinere  per  Belgiam  Septemtrionalem  etc.  Trajecti  ad 
Rhenum,  1835,  de  Epidemiis  Groninganis  inprimis  §  16,  28  etc. 

r  .  ,  V  r  "  /  f  •  • 

(59)  Prostant  hae  Chartae  in  Monumentis  Groninganis  veteris  aevi 
ineditis  etc.  auct.  R.  K.  Driessen  ,  Gron.  1830,  IV,  p.  767,  seq. 

saepius  laudatus  E.  Besiuga  (60) ,  illam  primum 
anno  1 498  per  militum  cohortes ,  quae  ex  Hispa¬ 
nis  ,  Gallis  ,  Italis  aliarumque  nationum  infima  plebe 
compositae,  sub  nomine  PFitte  Roos  et  de  Garde , 
sine  duce ,  Frisiam  Orientalem  vicinasqne  regi¬ 
ones  diu  pervagatae  sunt,  in  Frisiam  introductam 
fuisse ;  parum  serius  igitur ,  quam  v,  c.  in  ur¬ 
bem  Lubecam(Q\ )  et  in  Zeelandiam ,  in  quibus 
locis  anno  1 496  cum  incolis  est  communicata ;  in  Zee- 
landia  per  Hispanos ,  teste  Beverwijckio  (62) ,  un¬ 
de  etiam  vulgo  Spaansche  ut  et  Frause  he  pokken 
vocatus  est  morbus,  qui  adhuc  per  orbem  terra¬ 
rum  dispersus  tam  magnam  humani  generis  partem 
inquinavit  et  infestavit ,  etsi  minus  funestam  quam 
olim  indolem  habeat, 

Yideamus  jam  paucis ,  quid  ex  Epidemiarum 
relatarum  historia  de  nostrorum  morborum  Epidemi¬ 
corum  inprimis  natura  et  origine  sit  concludendum. 

Si  lustremus  varias ,  quae  hisce  in  locis  gras¬ 
satae  sunt ,  Epidemias ,  hae ,  quatenus  innotue¬ 
rint  ,  in  genere  reduci  possunt ,  si  excipias  rarissi¬ 
mam  Ephemeram  Brittannicam ,  ad  Pestem,  Febrem 

(60)  Matthaei  Anal.  IV ,  396. 

(61)  Vid.  nota  ad  Beningae  locum  cit. 

(6a)  Thi}ssen  ,  o.  c.  p.  358. 

malignam  ,  putridam  et  febrem  intermittentem  ;  qua¬ 
rum  prima ,  olim  satis  frequens ,  jam  pridem  om¬ 
nino  cessavit ;  altera  raro  aut  ne  vix  quidem  sub 
hac  forma ;  tertia  vero  adhuc  utique  occurrere  so¬ 
let. 

Prima  et  momentosa  hic  sese  offert  quaestio , 
quomodo  pestis  olim  orta  sit  et  quare  tan¬ 
dem  evanuerit?  Quamvis  haec  quaestio  non  solum 
nostram  regionem  sed  totam  patriam,  imo  totam  fe¬ 
re  Europam  spectet ,  tamen  congruum  duxi  illam 
hic  attingere.  Cl.  Thijssen  ,  suis  disquisitionibus 
hac  de  re  institutis  ductus ,  non  alienus  est  ab  opini¬ 
one  ,  ab  aliis  etiam  defensa ,  pestem  non  pro  di¬ 
stincta  morbi  specie  esse  habendam ,  sed  potius  pro 
febre  maligna  putrida  epidemica  vehementiore ,  ex 
graviori  causarum  aut  rerum  externarum  efficacia 
valde  aucta.  » Inderdaad  inquit  »  zoo  men  over- 
» weegt ,  dat  vele  vrezenlijke  pesten  uit  gebrek  en 

» uit  bedorven  voedsel  hunnen  oorsprong  nemen , 

\ 

» dat  zij  veelal,  gelijk  de  Brabandsche ,  door  Epi- 
»demien  van  eenen  rotachtigen  aard  vrorden  vooraf- 
» gegaan ,  of  even  ais  de  Ukrainsche  en  Cracau - 
» sche  in  aanhoudende  en  kwaadaardige  koortsen , 
»  of  ais  de  Bredasche  in  scheurbuik  eindigen  ;  in- 
» dien  men  verders  de  weinig  verschillende  oorza- 
»  ken ,  toevallen  en  verschijnselen  der  pest ,  rotziek- 
4 


50 


»  ten  ?  dijsenterien ,  scheurbuik  ,  gele  koorts  of  oor- 
» logstyphus  vergelijkt ,  zou  men  tot  liet  besluit  ko- 
» men  ,  dat  pest  en  rotziekten  van  betzelfde  begin- 
» sel  afhangen,  dat  door  climaat,  leefwijze  en  plaat- 
» selyke  omstandigbeden  gewijzigd ,  aan  de  heer- 
» schende  ziekten  eenen  bijzonderen  stempel  oplegt  , 
»  en  naar  mate  de  heerschende  ziektegesteldheid  naar 
»  het  rot-  of  onstekingachtige  overhelt.”  (63) 

Aliis  vero  talis  horum  morborum  consideratio 
non  placet ,  et  contendunt ,  ita  morbos  alias  satis 
diversos  inter  se  nimis  confundi  et ,  licet  etiam 
revera  limites  inter  hos  morbos ,  propter  frequen¬ 
tem  complicationem  et  variationem  ,  non  semper  ita 
in  oculis  cadant ,  ut  discerni  possint  ?  observatio¬ 
nem  tamen  accuratam  morborum  simplicium  satis 
docere,  illos  omnino  pro  diversis  speciebus  esse 

i 

agnoscendos ,  quae  singulae  suas  habent  causas  suas- 
que  formas.  Inter  hos  nuperrime  CJ.  Bartels  (64) 
febrium  nervosarum  pathogeniam  et  aetiologiam  ea- 
rumque  cum  peste  ,  febre  putrida ,  febre  flava  etc. 
vinculum  et  discrimen  insigni  cum  acumine  illus*» 


(63)  0.  c.  p,  5.07  et  208. 

(64)  Die  gesammten  nervdsen  Fieber,  in  sicli  begreifend  die  ei- 
gentlichen  Nervenfieber ,  nebst  den  Fieberseuchen  und  Wechselfie- 
bern ,  theoretisch  untersucht  und  practisch  abgehandelt  yon  Dr.  E. 
D.  A,  Bartels,  B.  I,  Berlin  1837* 

trare  et  singulis  febribus  nervosis  dictisque  morbis 
suum  in  Nosologia  attribuere  locum  tentavit.  Habet 

9 

ille  Auctor  pestem  pro  morbo  in  Oriente  et  qui- 
dem  Aegypto  meridionali  indigeno ,  hic  non  solum 
contagione ,  sed  etiam  miasmate  adhuc  de  novo 
oriente *  cum  qua  opinione  omnino  convenit  sen¬ 
tentia  de  pestis  in  Aegypto  meridionali  origine 
lata  a  Doct.  Pariset  ,  qui  cum  aliis  viris  eruditis 
ex  Gallia  ,  publica  auctoritate ,  ante  aliquot  annos  ibi 
hanc  rem  de  industria  indagavit.  Summa  exami¬ 
nis  horum  Virorum  fuit;  non  Aegypti  solum,  non 
inundationes  Nyli ,  nec  climatis  aestum  seorsum  aut 
una  pestem  illic  provocare,  sed  illam  adscribendam 
esse  putredini  animali ,  cui  perversa  et  neglecta 
mortuorum  sepeliendorum  ratio  valde  familiaris  ma¬ 
teriem  praebet  uberrimam ,  et  dictae  causae  externae 
adeo  favent;  — noxiosque  illos  putredinis  effectus  ve¬ 
teres  Aegypti  incolas  perspectos  habuisse,  ita  ut  in¬ 
de  etiam  antiquus  cadavera  tam  animalium ,  quam 
hominum ,  materiis  balsamicis  antisepticis  condendi 
mos ,  revera  in  sanitatis ,  non  primum  in  religionis  gra¬ 
tiam,  repetendus  foret  (65).  In  solo  igitur  Aegyptiaco 
natali  pestis  orientalis  cum  bubonibus  morbus  est  ende- 
mico-contagiosus.  Potest  vero  sua  contagione ,  rebus 


(65)  Mimoircs  sur  les  c&usca  de  la  Peste ,  Paris  1830, 

4* 

externis  faventibus ,  constitutione  epidemica ,  extra 
patriam  suam  evagari  et  ita  in  morbum  endemi- 
eo-epidemico-contagiosum  abire.  Aliter  res  se  ha¬ 
bet  cum  febre  flava ,  cum  haec  etiam  extra  termi¬ 
nos  verae  suae  patriae ,  nempe  regionis  ad  sinum 
Mexicanum  sitae,  in  America,  nonnunquam  gras¬ 
sari  soleat ,  pro  latioribus  ipsius  causarum  mias- 
maticarum  finibus ,  et  absque  manifesto  contagii  dis¬ 
persu  (66).  Longe  facilius  quam  febris  flava ,  ipsa 
febris  intermittens  ,  alias  determinatis  adstricta  lo¬ 
cis  ,  uti  nostris  in  oris  vere  endemica ,  in  aliis  etiam 
plagis ,  si  loci  conditio ,  palustris  facta ,  modo  fa¬ 
veat  ,  mox  prodire  solet ,  et  contra  abire ,  causa  re¬ 
mota  ,  paludibus  nempe  exsiccatis.  Discrimen  illud 
miasmatis  magis  minusve  peculiari  indoli  tribuen¬ 
dum  videtur.  Quo  peculiarius  scilicet  est  miasma , 
eo  magis  morbus  inde  ortus  loco  circumscripto  ad- 
strictum  se  tenet  et  contra. 

Difficillimum  interea  omnino  manet  hanc  de  pe¬ 
stis  origine  quaestionem  ex  observatis  pestium  Epi- 
demiis  dirimere,  cum  certo  certius,  uti  jam  ani¬ 
madverti  ,  cum  peste  vera  saepe  confusae  sint  fe¬ 
bres  aliae  graves  malignae.  Ita  in  Epidemia  anni 
1250,  in  nostra  regione  oborta,  omnes  fere  cau- 

_  N 

(66)  Bartels  o.  c.  inprimis  §  312. 

sae  conspirabant ,  quales  in  Aegypto  pestem  provo¬ 
care  dicuntur  ,  uti  solum  alluviale ,  inundatio  maris  , 
aestas  fervida  et  animalia  mortua  putredini  exposita. 
Dubium  vero  movi ,  et  jure ,  ni  fallor ,  an  quidem 
pro  vera  peste  iste  morbus  sit  habendus.  Nec ,  si 
ad  alias  respiciamus  Epidemias ,  quae  ad  veram  pe¬ 
stem  pertinent,  uti  illae  annorum  1315  ,  1349  , 

1575—1576  ,  1623,  1635,  1656,  1666,  hae  ori¬ 
ginem  hisce  in  locis  cepisse ,  at  potius  introductae 
fuisse  videntur.  Cum  enim  evictum  sit ,  pestis  ut  et 
aliarum  febrium  exanthematicarum  contagium  diu  pos¬ 
se  latere  et  silere  ,  nihil  impedit ,  quominus  de  no¬ 
stris  pestis  Epidemiis ,  nec  non  de  talibus  a  Thijssen 
allatis ,  in  quibus  de  illius  transvectione  extrinsecus 
nihil  notum  est,  statuamus,  illam  sub  causis  faventi¬ 
bus  ,  pridem  multo  frequentius  obviis  in  Europa ,  belli 
aliisque,  quae  illud  concomitari  solent,  uti  famis etc., 
calamitatibus  toties  afflicta,  ex  hujusmodi  contagio  la¬ 
tente  denuo  erupuisse  et  caput  extulisse,  inprimis  in 
urbibus  obsessis ,  —  et  sic  una  cum  aliis  febribus  ma¬ 
lignis  grassatam  ,  non  vero  ex  iis  exortam  fuisse.  Quid¬ 
quid  sit,  hisce  causis  demum  magis  magisque  diminu¬ 
tis  ,  tum  et  curae  prophylacticae  meliori  satis  tuto  tri¬ 
buere  possumus ,  quare  pestis  tandem  nostras  oras  Eu- 
ropaeque  cultiorem  partem  deseruerit  et  intra  arctiores 
nunc  retineri  possit  limites ,  quos  raro  transgreditur. 


Non  minus  difficile  ,  quam  pestem  veram  ab  aliis 
morbis  Epidemicis  discernere ,  negotium  est ,  liosce 
accuratius  distinguere,  cum  vulgo  sub  nomine  fe¬ 
brium  pestilentialium ,  putridarum  aut  malignarum 
designentur.  Sub  hisce  vero  inprimis  latere  febrem 
putridam,  febrem  nervosam,  catarrhalem,  ipsumque 
typhum,  hoc  nomine  antiquitus  ignotum,  suspicari 
omnino  licet.  Quamvis  veteribus ,  secundum  Pa- 
thologiam  humoralem  Galeni  ,  omnem  fere  febrem 
morbumque  gravem  putridum  vocare  placuerit ,  tamen 
non  infitiendum  erit ,  febrem  putridam  vel  hujus¬ 
modi  morborum  indolem ,  in  humorum ,  inprimis 
sanguinis ,  prava  mixtione  sitam ,  multo  magis  olim , 
quam  hodie  fuisse  familiarem.  Huic  sane  vivendi 
genus  emendatum  ,  victus  salubrior ,  major  munditia 
minus  favere  debent ,  quare  hanc  ob  causam  nunc 
febris  vere  putrida  rarissima  sit  habenda ,  nec  alii 
morbi  graves  hanc  indolem  facile  exprimant,  quin 
vel  ipse  typhus  nomen  vernaculum  Rotkoorts  non 
Amplius  mereatur. 

Hunc  vero  morbum  adhuc  satis  esse  vulgarem  per 
omnem  fere  Europam ,  imo  in  urbibus ,  inprimis 
apud  pauperes ,  fere  semper ,  uti  nostra  in  urbe , 
sporadice  et  interdum  epidemice  observari ,  adeo  ut 
pro  morbo  Europaeo  utique  haberi  possit ,  ex  ipsius 
origine  et  natura  explicare  licet.  Constat  enim  ,  ty- 

phum  verum  contagiosum  inprimis  ex  ipsis  oriri  ef¬ 
fluviis  humanis ,  unde  habitationibus ,  ubi  homines 
nimis  magno  numero  vivunt,  nec  aer  satis  renovatur, 
proprius  est.  Etsi  igitur  sani  non  immunes  maneant, 
multum  tamen  praeterea  ad  contagium  alendum  et 
suscipiendum  conferunt  paupertas ,  immunditia ,  ali- 
ave,  tam  morum  corruptela,  quam  corporis  conditio 
depravata.  Ad  has  causas  si  attendamus ,  non  est 
quod  miremur,  typhum  etsi  forsan  mitiorem  nec 
adeo  in  putridam  febrem  vergentem,  adhuc  nos  om¬ 
nino  vexare ,  nec  posse  arceri. 

Quemadmodum  peculiare  putredine  animali  pro¬ 
ductum  contagium  probabilis  pestis  causa  habetur ,  et 
typhus  ex  exhalationibus  ipsis  humanis  durante  vita 
oritur ,  ita  effluvia ,  putredine  magis  vegetabili  ex  solo 
lutoso  et  paludoso  oborta,  aut  sic  dictum  miasma  pa¬ 
ludosum  originem  praebet  febribus  intermittentibus. 
Hanc  si  spectemus  originem  ,  elucescit ,  quamobrem 
hae  febres  ab  antiquissimis  aevis  ad  nostra  usque 
tempora  hisce  in  locis  fuerint  vere  endemicae  et  non 
raro  epidemicae.  Nostrum  enim  solum  depressum  , 
inprimis  argillosum  ,  multis  plantarum  exuviis  aliis¬ 
que  materiis  ,  putredini  hujusmodi  faventibus , 
repletum ,  horum  effluviorum  offert  fontem  uber¬ 
rimum.  Hinc  quovis  fere  anno ,  praesertim  in 
aestatis  fine ,  febres  intermittentes  observantur  vulgo 

biliosae ,  eo  frequentiores  et  graviores ,  quo  plures  et 
solitis  majores  accedant  causae  occasionales ,  uti  sunt 
inundatio  praesertim  aquae  marinae ,  aestas  fervida  sic¬ 
ca  diuturna  ,  quibus  omnibus  fermentatio  in  solo  auge¬ 
tur.  Idem  locum  habet  in  locis,  alias  salubribus ,  ubi 
agri  antea  aqua  tecti  hac  liberantur ,  vel  fossae  effodi¬ 
untur  etc.  Tempestatem  calidam  vel  soli  humiditatem  , 
quin  ipsam  maris  inundationem  per  se  singulatim  non 
ita  tales  epidemias  provocare  probat  experientia  ,  illas 
saepe  non  erupuisse  post  aestatem  calidam ,  nulla  prae¬ 
gressa  inundatione ,  nec  hanc ,  quum  illa  deerat ,  secu¬ 
tas  esse.  Aestates  calidae  quidem,  uti  annis  1811  , 
1822  etc.  accidit,  febres  biliosas  excitare,  et  inun¬ 
dationes  febres  intermittentes  solito  frequentiores  red¬ 
dere  valent ,  verum ,  ut  Epidemiae  graves  produ- 

> 

cantur ,  dictae  causae  una  conspirare  debent ,  et  quo 
magis  illud  fiat,  eo  vehementior  et  generalior  erit 
morbus,  uti  inter  alias  Epidemiae  annorum  1237  , 
1280,  1779 — 1781  et  1826  testantur.  Si  praeterea 
hisce  accedant  rerum  inopia ,  fames ,  bellum  etc. , 
uti  olim  frequentius ,  non  potest ,  quin  hae  febres  ma¬ 
lignam  induant  indolem  et  in  febres  putridas  transe¬ 
ant  aut  has  comites  habeant  (67). 

(67)  Conf.  Dissertatio  Pathologico-medica  inauguratis,  de  effluvi¬ 
orum  paludosorum ,  in  regione  inprimis  Groningana ,  origine,  na¬ 
tura  et  efficacia  noxia  in  corpus  humanum ,  Auctore  L.T.Schleur- 
holts,  Gron.  1830. 

Cum  porro  calor  tantum  faciat  ad  has  Epidemias 
provocandas ,  in  promptu  est  ratio ,  quare  febres  in¬ 
termittentes  aestivales  raro  purae  et  plerumque  bilio¬ 
sae  sint  naturae ,  et  contra  quare  febres  biliosae 
ipsae  raro  purae  in  hisce  locis  maritimis  argillosis 
grassentur,  quales  quidem  in  locis  patriae  arenosis 
elevatioribus  durante  aestate  fervida  familiares  sunt , 
uti  de  Epidemia  anni  1779 — 1781  notum  est.  Hinc 
etiam  dysenteria ,  ibi  frequens ,  in  oris  nostris  rara 
est.  Experientia  enim  satis  evictum  est ,  calorem 
inprimis  ad  morbos  disponere,  in  quibus  hepar  prae 
aliis  organis  et  quidem  pulmonibus  activum  est,  adeo 
ut  horum  vices  gerat. 

Quomodo  ceterum  miasma  paludosum  febrem  in¬ 
termittentem  producat ,  non  ita  elucescit ,  quia  ipsius 
aeque  ac  aliorum  miasmatum  et  contagiorum  natu¬ 
ram  ignoramus.  Chemia  ad  hunc  usque  diem  has 
materias  singulares  explorare  et  analysi  submittere 
frustra  tentavit ;  desunt  reagentia ,  quorum  ope  di¬ 
gnosci  possent ,  quin  propter  subtilem  indolem  omne 
fugiunt  et  frustrantur  examen.  Hisce  profecto  ad- 
scribendum ,  miasmata  illa  in  atmosphaera  non  dete¬ 
gi  posse ,  etsi  de  eorum  praesentia  non  dubitandum , 
quae  effectibus  tam  manifestis  se  palam  faciunt. 
Quis  quaeso  negaret  contagium  scarlatinosum  aut 
morbillosum  aliave ,  quia  nulla  arte  adhucdum 

verum  horum  principium  exploratum  habemus  ? 

Multi  quidem  accusant  nonnulla  gaza ,  inprimis 
carbonicum  et  hydrogenicum  eorumque  conjunctiones, 
uti  gaz  hydrogenium  carbonicum ,  quae  in  locis  pa¬ 
ludosis  e  solo,  tempore  aestivo,  emanant  et  fermenta- 
tione  aut  putredine  vegetabili  generari  solent ;  hisce 
alii  addunt  gaz  azoticum  ex  putredine  animali  magis 
ortum  ?  ut  de  aliis  taceam  substantiis  in  aere  ut  et 
de  rore ,  in  locis  paludosis  collecto ,  qualem  Moscati 
examinavit,  detectis.  Sed  vel  ipsa  recentissima  hac  de 
re  instituta  experimenta  a  Yiris  expertissimis  Brun- 
ner  (68) ,  Julia  Fontanelle  (69) ,  Boussingault  (70) 
aliisque  non  majorem  attulerunt  lucem,  quamvis  il¬ 
lorum  operandi  ratio ,  qua  insigne  aeris  atmosphae- 
rici  volumen  indagari  potest,  admodum  sit  lau¬ 
danda  et  spem  offerat,  tandem  quoque  haec  naturae 
mysteria  homini  magis  perspecta  fore.  In  his  vero 
dictis  gazibus  solum  miasmata  quaerere,  non  convenit 
cum  observatione ,  haec  prorsus  alium ,  quam  miasmata 
producere  effectum  in  corpus  humanum;  possunt  qui¬ 
dem  rudimenta  seu  seminia  constituere  ,  ex  quibus 

(68)  Mevlink  ,  Schei- ,  Artsenijmeng-  en  Natuurk.  Biilioth.  Ocu 
1833?  P*  212. 

(69)  Journal  de  Ckemie  Medie.  Dec.  1834,  p.  709. 

(70)  Nat.  en  Scheikundig  Archief  ran  G.  J.  Muldek,  1835, 
P*  3& 

miasmatuin  principia  originem  ducunt ,  nisi  *  ut  pro¬ 
babilius  videtur,  modo  iis  vehicula  praebeant ,  uti 
etiam  de  aquae  vapore  constat.  Praeter  tales  enim 
materies  gaziformes  aliud  quid  formari  et  accedere 
videtur  magis  imponderabile  ,  ne  dicam  dynamicum , 
sensibus  nec  adminiculis  ullis  nostris  percipiendum 
aut  eruendum.  Sic  profecto  si  materiam  variolosam 
aut  vaccinam  sumamus ,  talis  mucus  aut  pus  certe 
pro  ipso  principio  contagioso  non  est  habendum , 
sed  illud  sub  hacce  materia  latet ,  nulla  arte  ab  hac 
separandum.  Uti  singula  contagia  sua  habent  vehicula 
vel  corpora,  quibus  prae  ceteris  teneri  aut  adhaerere 
solent ,  sic  etiam  miasmata  singula  suas  habere  pos¬ 
sunt  substantias,  quibus  involuta  sint  et  vehantur;  et 
hinc  talium  gazum  aliarumve  materiarum  alienarum 
in  atmosphara  reperiundarum  notitia  hoc  respectu 
manet  semper  maximi  momenti ,  cujus  ope  vera 
miasmatum  principia  forsan  melius  perspicere  lice¬ 
bit.  Qamdiu  autem  horum  natura  lateat ,  tamdiu 
quoque  ipsarum  agendi  ratio  in  organismum  huma¬ 
num  latebit.  Ex  abundantia  gazis  hydrogenii ,  in- 
primis  carbonici  in  aere  paludoso  quidem  explicari 
quodammodo  posset  venosa  sanguinis  indoles ,  qua 
homines ,  ibi  febre  intermittente  correpti ,  vulgo  la¬ 
borarent  ,  et  biliosus  harum  febrium  character  * —  illa 
duntaxat  hisce  vitiis  suas  contribuere  partes  non  im~ 


60 


probabile  est ;  sed  ipsius  febris  origo  non  nisi  pe¬ 
culiari  miasmatis  in  nervos  efficacitati  erit  tribuenda. 

* 

Febrem  etenim  intermittentem  simplicem  pro  vera 
affectione  nervosa  inprimis  systematis  organici  esse 
habendam  Doct.  Bartels  omnino  consentirem. 

At  non  ulterius  in  febris  intermittentis  theoria 
explicanda  pergam  magis  subtili ,  quam  arti  medicae 
fructuosa.  Quamvis  febris  naturam  non  cognosca¬ 
mus  ,  tamen  laetamur  remedium  praestantissimum 
nobis  a  Natura  esse  largitum  ,  quo  ipsius  vis  saltem 
compesci  possit ,  cum ,  uti  cum  peste  locum  habuit , 
vel  numquam  illud  exspectandum  sit ,  hanc  febrem 
e  solo  nostro  ipsi  natali  posse  arceri ,  aeque  minus 
ac  hujus  soli  naturam  mutare  aliasque  causas  occasio- 
nales ,  uti  inundationes ,  prohibere  omnino  nobis  li¬ 
cebit. 


TANTUM. 


\ 


I 


THESES. 


Non  assentior  viris  Cl.  Magendie  ,  B  icite- 
RAND  ,  aliisque  statuentibus  ,  iridis  motus  a  fibra¬ 
rum  carnearum  praesentia  esse  repetendos . 


II. 

Contra  virum  Cl ,  W EBER  contendo  ,  nutritio - 
nem  cartilaginum  articularium  ,  ope  vasorum  s an¬ 
guifer  orum  ,  per  eas  distributorum  ,  non  procedere . 


III. 

/ 

Signum  diagnosticum  graviditatis  certum  in 
primis  sex  mensibus  non  datur. 


T  H  E  S  E  S. 


IVe 

In  'plurimis  casibus  haemoptoe  potius  effectus , 
quam  causa  phl/iiseos  est  habenda . 


y. 


Tubercula  pulmonum  ab  inflammatione  oriri 
non  videntur. 


VL 

Licet  vasa  secernentia  frequentius  quidem 
hydropem  generent ,  interdum  tamen  causa 
morbi  proxima  residet  potius  in  vasis  absor¬ 
bentibus, 

VII. 


Tartarus  emeticus  remedium  esi  effca  c  is  sim  um 
in  variis  pedoris  inflammationibus  >  praecipue 
pulmonum  et  viarum  aeriferarum , 


i 


T  II E  S  E  S. 


VIII. 

Non  assentior  iis ,  qui  statuant ,  affectio¬ 
nem  intestinorum  ulcerosam  in  typho  oriri 
a  scrophulis ,  quibus  typhus  sit  complica¬ 
tus . 


IX. 

Neque  iis ,  qui  illam  affectionem  pro  causa 
typhi  primaria  habeant . 


X. 

* 

Saccharum  optimum  interdum  pi'aesiat  remedi¬ 
um  in  morbo  scorbutico . 


XI. 

I  t  ,  : 

Si  funiculus  umbilicalis ,  durante  partu  clu¬ 
nibus  vel  pedibus  praeviis  aut  instituta  versione , 
pressionem  patiatur ,  mors  infantis  melius  cxpli- 


THESES. 


catur  ex  anaemia ,  quam  quidem  ex  accumula¬ 
tione  sanguinis . 

XII. 

In  metrorrhagia  post  partum  ex  atonia  uteri , 
valde  periculosam  censeo ,  quam  proposuit  Boet . 
Leroux ,  glomeris  ope  obturationem  vaginae . 

A 

XIII. 

Synchondrotomiam  nonnullis  in  casibus  indica¬ 
tam  statuo. 


XIY, 

Paracenthesis  vesicae  urinariae  supra  sym- 
physin  ossium  pubis  multa  praebet  commoda  prae 
illa  per  intestinum  rectum , 

